
Pozmeňujúci návrh		1

Návrh smernice
Odôvodnenie 3
	

	Text predložený Komisiou
	Pozmeňujúci návrh

	(3)	Na základe článku 26a ods. 1 smernice 2006/43/ES sa od členských štátov vyžaduje, aby zabezpečili, že štatutárni audítori a audítorské spoločnosti vykonávajú uistenie v oblasti vykazovania informácií o udržateľnosti v súlade so štandardmi pre limitované uistenie, ktoré má Komisia prijať. V článku 26a ods. 3 uvedenej smernice sa od Komisie vyžaduje, aby uvedené štandardy prijala do 1. októbra 2026. Podniky vyjadrili obavy v súvislosti s prácou, ktorú vykonávajú poskytovatelia uistenia, a vyjadrili potrebu flexibility pri riešení osobitných rizík a kritických problémov identifikovaných v oblastiach uistenia o udržateľnosti. Aby Komisia mohla tieto obavy zohľadniť, mala by mať pri prijímaní týchto štandardov väčšiu flexibilitu. Komisia v každom prípade do roku 2026 vydá cielené usmernenia pre uistenie, v ktorých objasní potrebné postupy, ktoré majú poskytovatelia uistenia vykonávať v rámci svojej zákazky na limitované uistenie, pred prijatím štandardov formou delegovaného aktu.
	(3)	Na základe článku 26a ods. 1 smernice 2006/43/ES sa od členských štátov vyžaduje, aby zabezpečili, že štatutárni audítori a audítorské spoločnosti vykonávajú uistenie v oblasti vykazovania informácií o udržateľnosti v súlade so štandardmi pre limitované uistenie, ktoré má Komisia prijať. V článku 26a ods. 3 uvedenej smernice sa od Komisie vyžaduje, aby uvedené štandardy prijala do 1. októbra 2026. Podniky vyjadrili obavy v súvislosti s prácou, ktorú vykonávajú poskytovatelia uistenia, a vyjadrili potrebu flexibility pri riešení osobitných rizík a kritických problémov identifikovaných v oblastiach uistenia o udržateľnosti. Komisia by mala tieto obavy náležite zohľadniť pri práci na štandardoch pre limitované uistenie. Nedostatok harmonizovaných noriem pre uistenie prispieva k problémom, s ktorými sa podniky stretávajú, a preto je mimoriadne naliehavé, aby Komisia prijala vhodný delegovaný akt podľa plánu.



Pozmeňujúce návrhy 221 a 279

Návrh smernice
Odôvodnenie 5
	

	Text predložený Komisiou
	Pozmeňujúci návrh

	(5)	V článku 19a ods. 1 smernice 2013/34/EÚ sa vyžaduje, aby veľké podniky a malé a stredné podniky, ktorých cenné papiere sú prijaté na obchodovanie na regulovanom trhu EÚ, s výnimkou mikropodnikov, vypracovali a uverejnili vyhlásenie o udržateľnosti na individuálnej úrovni. V snahe zmierniť zaťaženie podnikov spojené s vykazovaním by sa povinnosť vypracovať a uverejniť vyhlásenie o udržateľnosti na individuálnej úrovni mala obmedziť na veľké podniky s priemerným počtom viac než 1 000 zamestnancov počas účtovného roka. Keďže na to, aby bol podnik veľký, musí prekročiť dve z troch kritérií uvedených v článku 3 ods. 4 smernice 2013/34/EÚ, znamená to, že aby sa na podniky vzťahovali požiadavky na vykazovanie, musia mať počas účtovného roka v priemere viac než 1 000 zamestnancov a buď čistý obrat viac než 50 miliónov EUR alebo bilančnú sumu viac než 25 miliónov EUR.
	(5)	V článku 19a ods. 1 smernice 2013/34/EÚ sa vyžaduje, aby veľké podniky a malé a stredné podniky, ktorých cenné papiere sú prijaté na obchodovanie na regulovanom trhu EÚ, s výnimkou mikropodnikov, vypracovali a uverejnili vyhlásenie o udržateľnosti na individuálnej úrovni. V snahe zmierniť zaťaženie podnikov spojené s vykazovaním by sa povinnosť vypracovať a uverejniť vyhlásenie o udržateľnosti na individuálnej úrovni mala obmedziť na podniky, ktoré majú v priemere viac než 1 750 zamestnancov a čistý obrat viac než 450 000 000 EUR počas účtovného roka. Od povinností vykazovania by malo byť možné oslobodiť konečné materské podniky, ktoré sú finančnými holdingovými podnikmi a nie sú zapojené do riadiacich činností.



Pozmeňujúci návrh		3

Návrh smernice
Odôvodnenie 6
	

	Text predložený Komisiou
	Pozmeňujúci návrh

	(6)	Treba nájsť rovnováhu medzi cieľmi tvorby údajov a znížením administratívnej záťaže. Vykazovanie informácií o udržateľnosti vrátane informácií uvedených v článku 8 nariadenia Európskeho parlamentu a Rady (EÚ) 2020/8529 v prípade veľkých podnikov s priemerným počtom viac než 1 000 zamestnancov počas účtovného roka je nevyhnutné na pochopenie prechodu na klimaticky neutrálne hospodárstvo. Vzhľadom na rovnováhu, ktorá sa má nájsť medzi cieľmi tvorby údajov a zníženia administratívnej záťaže, by veľké podniky v rámci nového rozsahu vykazovania informácií o udržateľnosti, ktorých čistý obrat nepresahuje 450 000 000 EUR počas účtovného roka, mali mať možnosť zverejňovať informácie uvedené v článku 8 nariadenia (EÚ) 2020/852 flexibilnejším spôsobom. Komisia by mala byť splnomocnená stanoviť pravidlá, ktorými by sa doplnil režim vykazovania pre tieto podniky. Malo by sa najmä objasniť, že Komisia je splnomocnená špecifikovať režim vykazovania pre činnosti, ktoré sú len čiastočne zosúladené s taxonómiou.
	vypúšťa sa

	__________________
	

	9 Nariadenie Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088 (Ú. v. EÚ L 198, 22.6.2020, s. 13, ELI: http://data.europa.eu/eli/reg/2020/852/oj).
	



Pozmeňujúce návrhy 222 a 280

Návrh smernice
Odôvodnenie 7
	

	Text predložený Komisiou
	Pozmeňujúci návrh

	(7)	V článku 1 ods. 3 smernice 2013/34/EÚ sa stanovuje, že na úverové inštitúcie a poisťovne, ktoré sú veľkými podnikmi alebo malými a strednými podnikmi – s výnimkou mikropodnikov – s cennými papiermi prijatými na obchodovanie na regulovanom trhu EÚ, sa vzťahujú požiadavky na vykazovanie informácií o udržateľnosti stanovené v uvedenej smernici, a to bez ohľadu na ich právnu formu. Vzhľadom na to, že rozsah individuálneho vykazovania informácií o udržateľnosti by sa mal obmedziť na veľké podniky s priemerným počtom viac než 1 000 zamestnancov počas účtovného roka, toto zúženie rozsahu by sa malo vzťahovať aj na úverové inštitúcie a poisťovne.
	(7)	V článku 1 ods. 3 smernice 2013/34/EÚ sa stanovuje, že na úverové inštitúcie a poisťovne, ktoré sú veľkými podnikmi alebo malými a strednými podnikmi – s výnimkou mikropodnikov – s cennými papiermi prijatými na obchodovanie na regulovanom trhu EÚ, sa vzťahujú požiadavky na vykazovanie informácií o udržateľnosti stanovené v uvedenej smernici, a to bez ohľadu na ich právnu formu. Vzhľadom na to, že rozsah individuálneho vykazovania informácií o udržateľnosti by sa mal obmedziť na podniky, ktoré majú v priemere viac než 1 750 zamestnancov a čistý obrat viac než 450 000 000 EUR počas účtovného roka, toto zúženie rozsahu by sa malo vzťahovať aj na úverové inštitúcie a poisťovne.



Pozmeňujúci návrh		5

Návrh smernice
Odôvodnenie 7 a (nové)
	

	Text predložený Komisiou
	Pozmeňujúci návrh

	
	(7a)	Na účely súladu s touto smernicou je dôležité, aby právne predpisy finančného sektora zostali v súlade s jej ustanoveniami. V tejto súvislosti by sa malo zvážiť, či by požiadavky na finančný sektor mali byť formulované tak, aby pre finančné podniky nevznikla povinnosť získavať akékoľvek informácie od podnikov, ktoré nie sú povinné zverejňovať nefinančné informácie podľa článku 19a alebo 29a smernice 2013/34/EÚ. Malo by sa tiež zvážiť, či by sa odvetvové právne predpisy v oblasti finančných služieb vrátane delegovaných aktov, usmernení európskych orgánov dohľadu a očakávaní v oblasti dohľadu mali upraviť tak, aby zohľadňovali obsah tejto smernice.



Pozmeňujúce návrhy 223 a 281

Návrh smernice
Odôvodnenie 9
	

	Text predložený Komisiou
	Pozmeňujúci návrh

	(9)	V článku 19a ods. 3 smernice 2013/34/EÚ sa vyžaduje, aby podniky vykazovali informácie o vlastných činnostiach a o svojom hodnotovom reťazci. Treba znížiť záťaž spojenú s vykazovaním pre tie podniky v hodnotovom reťazci, ktoré nie sú povinné vykazovať informácie o svojej udržateľnosti. Vykazujúci podnik by sa preto na účely vykazovania informácií o udržateľnosti na individuálnej alebo konsolidovanej úrovni, ako sa vyžaduje v smernici 2013/34/EÚ, a bez toho, aby boli dotknuté požiadavky Únie na vykonávanie procesu náležitej starostlivosti, nemal snažiť získať od podnikov usadených v Únii alebo mimo nej v jeho hodnotovom reťazci, ktoré majú v priebehu účtovného roka v priemere do 1 000 zamestnancov, žiadne informácie, ktoré presahujú rámec informácií uvedených v štandardoch na dobrovoľné použitie podnikmi, od ktorých sa vykazovanie informácií o ich udržateľnosti nevyžaduje. Vykazujúcemu podniku by sa však malo umožniť, aby od takýchto podnikov vo svojom hodnotovom reťazci zhromažďoval akékoľvek dodatočné informácie o udržateľnosti, ktoré si podniky v dotknutom odvetví bežne vymieňajú. Podniky vykazujúce informácie o svojom hodnotovom reťazci v súlade s uvedenými obmedzeniami by sa mali považovať za podniky, ktoré spĺňajú povinnosť vykazovať informácie o svojej udržateľnosti. Poskytovatelia uistenia by mali vypracovať svoj názor týkajúci sa uistenia, pričom by mali rešpektovať povinnosť podnikov nesnažiť sa získať od podnikov v ich hodnotovom reťazci, ktoré majú počas účtovného roka v priemere do 1 000 zamestnancov, akékoľvek informácie, ktoré presahujú rámec informácií uvedených v štandardoch na dobrovoľné použitie podnikmi, ktoré nie sú povinné vykazovať informácie o svojej udržateľnosti. Na tento účel by Komisia mala byť splnomocnená prijať delegovaný akt s cieľom stanoviť štandardy vykazovania informácií o udržateľnosti na dobrovoľné použitie podnikmi, ktoré nie sú povinné vykazovať informácie o svojej udržateľnosti. Uvedené štandardy by mali byť primerané a relevantné vzhľadom na kapacity a vlastnosti takýchto podnikov, ako aj na rozsah a zložitosť ich činností. Ak je to možné, v uvedených štandardoch by sa mala špecifikovať aj štruktúra, ktorá sa má použiť na prezentáciu týchto informácií.
	(9)	V článku 19a ods. 3 smernice 2013/34/EÚ sa vyžaduje, aby podniky vykazovali informácie o vlastných činnostiach a o svojom hodnotovom reťazci. Treba zabezpečiť jasnosť a znížiť záťaž spojenú s vykazovaním pre tie podniky v hodnotovom reťazci, ktoré nie sú povinné vykazovať informácie o svojej udržateľnosti. Vykazujúci podnik by sa preto na účely vykazovania informácií o udržateľnosti na individuálnej alebo konsolidovanej úrovni, ako sa vyžaduje v smernici 2013/34/EÚ, a bez toho, aby boli dotknuté požiadavky Únie na vykonávanie procesu náležitej starostlivosti, nemal snažiť získať od podnikov, ktoré majú v priebehu účtovného roka v priemere viac ako 1 750 zamestnancov a čistý obrat viac než 450 000 000 EUR, žiadne informácie, ktoré presahujú rámec informácií uvedených v štandardoch na dobrovoľné použitie podnikmi, od ktorých sa vykazovanie informácií o ich udržateľnosti nevyžaduje. Vykazujúci podnik by mal prijať prístup založený na riziku, pričom by mal uprednostňovať úsilie o zhromažďovanie informácií o vysokorizikových vplyvoch a otázkach udržateľnosti, ktoré sú bežne spojené s jeho odvetvím, a malo by sa mu umožniť, aby od takýchto podnikov vo svojom hodnotovom reťazci zhromažďoval akékoľvek dodatočné informácie o udržateľnosti, ktoré si podniky v dotknutom odvetví bežne vymieňajú. Ak nie sú k dispozícii všetky potrebné informácie týkajúce sa ich hodnotového reťazca alebo ak sú takéto informácie neúplné alebo podliehajú právnym obmedzeniam, podnikom by sa malo umožniť vysvetliť úsilie vynaložené na získanie potrebných informácií o ich hodnotovom reťazci, dôvody, prečo tieto informácie nebolo možné získať, a ich plány na získanie takýchto informácií v budúcnosti. Podniky vykazujúce informácie o svojom hodnotovom reťazci v súlade s uvedenými obmedzeniami by sa mali považovať za podniky, ktoré spĺňajú povinnosť vykazovať informácie o svojej udržateľnosti. Poskytovatelia uistenia by mali vypracovať svoj názor týkajúci sa uistenia, pričom by mali rešpektovať povinnosť podnikov nesnažiť sa získať od podnikov v ich hodnotovom reťazci, ktoré majú počas účtovného roka v priemere do 1 750 zamestnancov a čistý obrat do 450 000 000 EUR, akékoľvek informácie, ktoré presahujú rámec informácií uvedených v štandardoch na dobrovoľné použitie podnikmi, ktoré nie sú povinné vykazovať informácie o svojej udržateľnosti. Na tento účel by Komisia mala byť splnomocnená prijať delegovaný akt s cieľom stanoviť štandardy vykazovania informácií o udržateľnosti na dobrovoľné použitie podnikmi, ktoré nie sú povinné vykazovať informácie o svojej udržateľnosti. Uvedené štandardy by mali byť primerané a relevantné vzhľadom na kapacity a vlastnosti takýchto podnikov, ako aj na rozsah a zložitosť ich činností. Ak je to možné, v uvedených štandardoch by sa mala špecifikovať aj štruktúra, ktorá sa má použiť na prezentáciu týchto informácií. Podnikom v rámci hodnotového reťazca by sa malo umožniť vybrať si vzor na vykazovanie informácií o udržateľnosti dobrovoľne, aby sa od podnikov žiadajúcich o informácie nevyžadovalo, aby posudzovali alebo mapovali veľkostné kategórie všetkých subjektov vo svojom hodnotovom reťazci.



Pozmeňujúci návrh		7

Návrh smernice
Odôvodnenie 9 a (nové)
	

	Text predložený Komisiou
	Pozmeňujúci návrh

	
	(9a)	Kým Komisia neprijme štandardy vykazovania informácií o udržateľnosti na dobrovoľné použitie, spoločnosti, ktoré dobrovoľne vykazujú informácie o udržateľnosti, tak môžu robiť v súlade s odporúčaním Komisie 2025/4984, ktoré vychádza z dobrovoľného štandardu pre MSP vypracovaného skupinou EFRAG. S cieľom zabezpečiť kontinuitu a proporcionalitu by štandardy vykazovania informácií o udržateľnosti na dobrovoľné použitie prijaté Komisiou ako delegovaný akt mali vychádzať z uvedeného odporúčania a mali by byť primerané a zohľadňovať zásadu „najskôr myslieť na malých“; mali by používať zjednodušený jazyk a modularitu, ktoré umožňujú flexibilitu a postupnosť pri zverejňovaní informácií. Cieľom tohto dobrovoľného štandardu by mala byť podpora spoločností: a) pri poskytovaní informácií, ktoré pomôžu uspokojiť potreby podnikov, ktoré od svojich dodávateľov požadujú informácie o udržateľnosti, v oblasti údajov; b) pri poskytovaní informácií, ktoré pomôžu uspokojiť potreby bánk a investorov v oblasti údajov, čím sa pomôže podnikom v ich prístupe k financovaniu; c) pri zlepšovaní riadenia otázok udržateľnosti, ktorým čelia, t. j. environmentálnych a sociálnych výziev, ako je znečistenie, zdravie a bezpečnosť pracovnej sily; to podporí ich konkurencieschopný rast a zvýši ich odolnosť v krátkodobom, strednodobom a dlhodobom horizonte; a d) pri prispievaní k udržateľnejšiemu a inkluzívnejšiemu hospodárstvu.



Pozmeňujúci návrh		8

Návrh smernice
Odôvodnenie 9 b (nové)
	

	Text predložený Komisiou
	Pozmeňujúci návrh

	
	(9b)	Požiadavkami na vykazovanie informácií o udržateľnosti by sa nemala podnikom ukladať povinnosť zverejňovať informácie, ako sú intelektuálny kapitál, duševné vlastníctvo, know-how alebo výsledky inovácií, ktoré by sa považovali za obchodné tajomstvo v zmysle vymedzenia v smernici Európskeho parlamentu a Rady (EÚ) 2016/943. Požiadavkami na vykazovanie stanovenými v tejto pozmeňujúcej smernici by preto nemala byť dotknutá smernica (EÚ) 2016/943.



Pozmeňujúce návrhy 224 a 282

Návrh smernice
Odôvodnenie 12
	

	Text predložený Komisiou
	Pozmeňujúci návrh

	(12)	V článku 29a ods. 1 smernice 2013/34/EÚ sa vyžaduje, aby materské podniky veľkých skupín vypracúvali a uverejňovali vyhlásenie o udržateľnosti na konsolidovanej úrovni. V snahe znížiť záťaž týchto materských podnikov spojenú s vykazovaním by sa rozsah tejto povinnosti mal obmedziť na materské podniky veľkých skupín s priemerným počtom viac než 1 000 zamestnancov na konsolidovanom základe počas účtovného roka.
	(12)	V článku 29a ods. 1 smernice 2013/34/EÚ sa vyžaduje, aby materské podniky veľkých skupín vypracúvali a uverejňovali vyhlásenie o udržateľnosti na konsolidovanej úrovni. V snahe znížiť záťaž týchto materských podnikov spojenú s vykazovaním by sa rozsah tejto povinnosti mal obmedziť na materské podniky skupín, ktoré majú v priemere viac než 1 750 zamestnancov a čistý obrat viac než 450 000 000 EUR na konsolidovanom základe počas účtovného roka.



Pozmeňujúci návrh		10

Návrh smernice
Odôvodnenie 12 a (nové)
	

	Text predložený Komisiou
	Pozmeňujúci návrh

	
	(12a)	V smernici (EÚ) 2022/2464 sa vyžaduje, aby podniky patriace do rozsahu pôsobnosti vykazovali informácie o udržateľnosti podľa povinných európskych štandardov vykazovania informácií o udržateľnosti. Prvý súbor európskych štandardov vykazovania informácií o udržateľnosti prijala Komisia v júli 2023. V záujme toho, aby bolo vykazovanie informácií o udržateľnosti urýchlene zjednodušené a zefektívnené, Komisia by mala čo najskôr, najneskôr však do šiestich mesiacov od nadobudnutia účinnosti tejto smernice, prijať delegovaný akt, ktorým sa zreviduje prvý súbor európskych štandardov vykazovania informácií o udržateľnosti a podstatne sa reformujú štandardy tým, že sa: i) odstránia údajové body, ktoré sa považujú za najmenej dôležité na vykazovanie informácií o udržateľnosti na všeobecné účely, ii) uprednostnia kvantitatívne ukazovatele pred opisným textom, iii) poskytnú jasné pokyny, ako uplatňovať zásadu významnosti, aby sa zabezpečilo, aby podniky boli povinné vykazovať len významné informácie a aby sa znížilo riziko, že poskytovatelia uisťovacích služieb neúmyselne nabádajú podniky, aby vykazovali informácie, ktoré nie sú potrebné, alebo vyčleňovali nadmerné zdroje na posudzovanie významnosti, iv) zlepší súlad s inými právnymi predpismi EÚ vrátane právnych predpisov o finančných službách, v) zabezpečí čo najväčšia interoperabilita s globálnymi štandardmi vykazovania informácií o udržateľnosti.



Pozmeňujúci návrh		11

Návrh smernice
Odôvodnenie 12 b (nové)
	

	Text predložený Komisiou
	Pozmeňujúci návrh

	
	(12b)	S cieľom lepšie objasniť požiadavky na finančné holdingové podniky, ktoré sú materskými podnikmi, len tieto podniky sú oslobodené z plnenia povinností stanovených v tejto smernici. Rovnako, aby sa znížilo administratívne zaťaženie podnikov, v prípade nedávnych akvizícií dcérskych spoločností, ktoré ešte nevykazujú informácie, by materský podnik mal mať možnosť využiť prechodné obdobie 24 mesiacov.



Pozmeňujúci návrh		12

Návrh smernice
Odôvodnenie 13
	

	Text predložený Komisiou
	Pozmeňujúci návrh

	(13)	V článku 29b ods. 1 treťom pododseku smernice 2013/34/EÚ sa Komisia splnomocňuje, aby prijala odvetvové štandardy vykazovania prostredníctvom delegovaných aktov, pričom prvý súbor takýchto štandardov sa má prijať do 30. júna 2026. V snahe zabrániť zvýšeniu počtu predpísaných údajových bodov, ktoré by podniky mali vykazovať, by sa toto splnomocnenie malo zrušiť.
	(13)	V článku 29b ods. 1 treťom pododseku smernice 2013/34/EÚ sa Komisia splnomocňuje, aby prijala odvetvové štandardy vykazovania prostredníctvom delegovaných aktov, pričom prvý súbor takýchto štandardov sa má prijať do 30. júna 2026. V snahe zabrániť zvýšeniu počtu predpísaných údajových bodov, ktoré by podniky mali vykazovať, by sa toto splnomocnenie malo zrušiť. Komisia by namiesto toho mala vydať dobrovoľné odvetvové usmernenia s cieľom podporiť podniky a audítorov pri posudzovaní ich rizík, príležitostí a vplyvov v konkrétnych odvetviach, uľahčiť uplatňovanie európskych štandardov vykazovania informácií o udržateľnosti v rámci daného odvetvia, identifikovať aspekty udržateľnosti, ktoré budú pravdepodobne významné pre konkrétny sektor, a znížiť záťaž spojenú s vykazovaním. Tieto usmernenia by mali vychádzať z konzultácie s príslušnými zainteresovanými stranami.



Pozmeňujúce návrhy 225 a 283

Návrh smernice
Odôvodnenie 14
	

	Text predložený Komisiou
	Pozmeňujúci návrh

	(14)	V článku 29b ods. 4 smernice 2013/34/EÚ sa vyžaduje, aby sa v štandardoch vykazovania informácií o udržateľnosti nešpecifikovali zverejnenia, na základe ktorých musia podniky získať od malých a stredných podnikov vo svojom hodnotovom reťazci akékoľvek informácie, ktoré presahujú rámec informácií, ktoré sa majú zverejňovať podľa štandardov vykazovania informácií o udržateľnosti v prípade malých a stredných podnikov s cennými papiermi prijatými na obchodovanie na regulovanom trhu EÚ. Vzhľadom na to, že malé a stredné podniky s cennými papiermi prijatými na obchodovanie na regulovanom trhu EÚ by mali byť z vykazovania informácií o udržateľnosti vylúčené, a s cieľom znížiť zaťaženie podnikov v hodnotovom reťazci spojené s vykazovaním, od ktorých sa nevyžaduje, aby vykazovali informácie o svojej udržateľnosti, by sa v štandardoch vykazovania informácií o udržateľnosti nemali špecifikovať zverejnenia, v prípade ktorých sa od podnikov vyžaduje, aby získali od podnikov vo svojom hodnotovom reťazci, ktoré majú v priemere do 1 000 zamestnancov počas účtovného roka, akékoľvek informácie, ktoré presahujú rámec informácií, ktoré sa majú zverejňovať podľa štandardov vykazovania informácií o udržateľnosti na dobrovoľné použitie podnikmi, ktoré nie sú povinné vykazovať informácie o svojej udržateľnosti.
	(14)	V článku 29b ods. 4 smernice 2013/34/EÚ sa vyžaduje, aby sa v štandardoch vykazovania informácií o udržateľnosti nešpecifikovali zverejnenia, na základe ktorých musia podniky získať od malých a stredných podnikov vo svojom hodnotovom reťazci akékoľvek informácie, ktoré presahujú rámec informácií, ktoré sa majú zverejňovať podľa štandardov vykazovania informácií o udržateľnosti v prípade malých a stredných podnikov s cennými papiermi prijatými na obchodovanie na regulovanom trhu EÚ. Vzhľadom na to, že malé a stredné podniky s cennými papiermi prijatými na obchodovanie na regulovanom trhu EÚ by mali byť z vykazovania informácií o udržateľnosti vylúčené, a s cieľom znížiť zaťaženie podnikov v hodnotovom reťazci spojené s vykazovaním, od ktorých sa nevyžaduje, aby vykazovali informácie o svojej udržateľnosti, by sa v štandardoch vykazovania informácií o udržateľnosti nemali špecifikovať zverejnenia, v prípade ktorých sa od podnikov vyžaduje, aby získali od podnikov vo svojom hodnotovom reťazci, ktoré majú v priemere do 1 750 zamestnancov a čistý obrat do 450 000 000 EUR počas účtovného roka, akékoľvek informácie, ktoré presahujú rámec informácií, ktoré sa majú zverejňovať podľa štandardov vykazovania informácií o udržateľnosti na dobrovoľné použitie podnikmi, ktoré nie sú povinné vykazovať informácie o svojej udržateľnosti.



Pozmeňujúci návrh		15

Návrh smernice
Odôvodnenie 15
	

	Text predložený Komisiou
	Pozmeňujúci návrh

	(15)	V článku 29d smernice 2013/34/EÚ sa od podnikov, na ktoré sa vzťahujú požiadavky stanovené v článkoch 19a a 29a uvedenej smernice, vyžaduje, aby vypracúvali svoju správu o hospodárení alebo v príslušných prípadoch konsolidovanú správu o hospodárení v elektronickom formáte vykazovania bližšie určenom v článku 3 delegovaného nariadenia Komisie (EÚ) 2018/81511 a aby označovali svoje vykazovanie informácií o udržateľnosti vrátane zverejňovania informácií stanoveného v článku 8 nariadenia Európskeho parlamentu a Rady (EÚ) 2020/85212 v súlade s elektronickým formátom vykazovania, ktorý sa má bližšie určiť v uvedenom delegovanom nariadení. V záujme jednoznačnosti pre podniky by sa malo stanoviť, že kým sa formou delegovaného nariadenia takéto pravidlá označovania neprijmú, od podnikov by sa nemalo vyžadovať, aby svoje vykazovanie informácií o udržateľnosti takto označovali.
	(15)	V článku 29d smernice 2013/34/EÚ sa od podnikov, na ktoré sa vzťahujú požiadavky stanovené v článkoch 19a a 29a uvedenej smernice, vyžaduje, aby vypracúvali svoju správu o hospodárení alebo v príslušných prípadoch konsolidovanú správu o hospodárení v elektronickom formáte vykazovania bližšie určenom v článku 3 delegovaného nariadenia Komisie (EÚ) 2018/81511 a aby označovali svoje vykazovanie informácií o udržateľnosti vrátane zverejňovania informácií stanoveného v článku 8 nariadenia Európskeho parlamentu a Rady (EÚ) 2020/85212 v súlade s elektronickým formátom vykazovania, ktorý sa má bližšie určiť v uvedenom delegovanom nariadení. V záujme jednoznačnosti pre podniky by sa malo stanoviť, že kým sa formou delegovaného nariadenia takéto pravidlá vykazovania informácií o udržateľnosti neprijmú, od podnikov by sa nemalo vyžadovať, aby svoje vykazovanie informácií o udržateľnosti takto označovali.

	__________________
	__________________

	11 Delegované nariadenie Komisie (EÚ) 2018/815 zo 17. decembra 2018, ktorým sa dopĺňa smernica Európskeho parlamentu a Rady 2004/109/ES, pokiaľ ide o regulačné technické predpisy o špecifikácii jednotného elektronického formátu vykazovania (Ú. v. EÚ L 143, 29.5.2019, s. 1, ELI: http://data.europa.eu/eli/reg_del/2019/815/oj).
	11 Delegované nariadenie Komisie (EÚ) 2018/815 zo 17. decembra 2018, ktorým sa dopĺňa smernica Európskeho parlamentu a Rady 2004/109/ES, pokiaľ ide o regulačné technické predpisy o špecifikácii jednotného elektronického formátu vykazovania (Ú. v. EÚ L 143, 29.5.2019, s. 1, ELI: http://data.europa.eu/eli/reg_del/2019/815/oj).

	12 Nariadenie Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088 (Ú. v. EÚ L 198, 22.6.2020, s. 13, ELI: http://data.europa.eu/eli/reg/2020/852/oj).
	12 Nariadenie Európskeho parlamentu a Rady (EÚ) 2020/852 z 18. júna 2020 o vytvorení rámca na uľahčenie udržateľných investícií a o zmene nariadenia (EÚ) 2019/2088 (Ú. v. EÚ L 198, 22.6.2020, s. 13, ELI: http://data.europa.eu/eli/reg/2020/852/oj).



Pozmeňujúci návrh		16

Návrh smernice
Odôvodnenie 16
	

	Text predložený Komisiou
	Pozmeňujúci návrh

	(16)	V článku 33 ods. 1 smernice 2013/34/EÚ sa stanovuje, že členovia správnych, riadiacich a dozorných orgánov podniku majú kolektívnu zodpovednosť za zabezpečenie toho, aby sa v súlade s požiadavkami uvedenej smernice vypracovali a uverejnili tieto dokumenty. V snahe poskytnúť podnikom flexibilitu a znížiť ich zaťaženie spojené s vykazovaním by sa malo spresniť, že kolektívna zodpovednosť členov správnych, riadiacich a dozorných orgánov podniku za dodržiavanie požiadaviek článku 29d uvedenej smernice, pokiaľ ide o digitalizáciu správy o hospodárení, sa obmedzuje na jej uverejnenie v jednotnom elektronickom formáte vrátane označovania vykazovania informácií o udržateľnosti v nej.
	(16)	V článku 33 ods. 1 smernice 2013/34/EÚ sa stanovuje, že členovia správnych, riadiacich a dozorných orgánov podniku majú kolektívnu zodpovednosť za zabezpečenie toho, aby sa v súlade s požiadavkami uvedenej smernice vypracovali a uverejnili určité dokumenty. V snahe poskytnúť podnikom flexibilitu a znížiť ich zaťaženie spojené s vykazovaním členské štáty môžu stanoviť, že kolektívna zodpovednosť členov správnych, riadiacich a dozorných orgánov podniku za dodržiavanie požiadaviek článku 29d uvedenej smernice, pokiaľ ide o digitalizáciu správy o hospodárení, sa obmedzuje na jej uverejnenie v jednotnom elektronickom formáte vrátane označovania vykazovania informácií o udržateľnosti v nej.



Pozmeňujúci návrh		17

Návrh smernice
Odôvodnenie 17
	

	Text predložený Komisiou
	Pozmeňujúci návrh

	(17)	Podľa článku 40a ods. 1 štvrtého a piateho pododseku smernice 2013/34/EÚ má dcérska spoločnosť podniku tretej krajiny v Únii, ktorá dosiahla čistý obrat viac než 150 miliónov EUR v Únii, alebo ak takáto dcérska spoločnosť neexistuje, pobočka v Únii, ktorá dosiahla čistý obrat viac než 40 miliónov EUR, uverejňovať a sprístupňovať informácie o udržateľnosti na úrovni skupiny materského podniku z tretej krajiny. V snahe dosiahnuť užšie zosúladenie s kritériami používanými na vymedzenie toho, ktoré podniky patria do rozsahu pôsobnosti smernice (EÚ) 2024/1760, by sa prahová hodnota čistého obratu pre podnik z tretej krajiny mala zvýšiť zo 150 000 000 EUR na 450 000 000 EUR. Z dôvodu konzistentnosti a zníženia zaťaženia by sa veľkosť dcérskeho podniku a pobočky, ktoré majú patriť do rozsahu pôsobnosti článku 40a, mala upraviť. Veľkosťou dcérskeho podniku by mala byť veľkosť veľkého podniku, zatiaľ čo kritériá čistého obratu pobočky by sa mali zvýšiť zo 40 000 000 EUR na 50 000 000 EUR, aby sa dosiahol súlad s prahovou hodnotou čistého obratu pre veľké podniky.
	(17)	Podľa článku 40a ods. 1 štvrtého a piateho pododseku smernice 2013/34/EÚ má dcérska spoločnosť podniku tretej krajiny v Únii, ktorá dosiahla čistý obrat viac než 150 miliónov EUR v Únii, alebo ak takáto dcérska spoločnosť neexistuje, pobočka v Únii, ktorá dosiahla čistý obrat viac než 40 miliónov EUR, uverejňovať a sprístupňovať informácie o udržateľnosti na úrovni skupiny materského podniku z tretej krajiny. Z dôvodu konzistentnosti a zníženia zaťaženia a s cieľom zabezpečiť rovnaké podmienky by sa veľkosť dcérskeho podniku a pobočky, ktoré majú patriť do rozsahu pôsobnosti článku 40a, mala upraviť. Veľkosť dcérskeho podniku a pobočky by mala byť stanovená na čistý obrat vyšší ako 450 000 000 EUR.



Pozmeňujúce návrhy 226 a 284

Návrh smernice
Odôvodnenie 18
	

	Text predložený Komisiou
	Pozmeňujúci návrh

	(18)	V článku 5 ods. 2 prvom pododseku smernice (EÚ) 2022/2464 sa stanovujú dátumy, od ktorých majú členské štáty začať uplatňovať požiadavky na vykazovanie informácií o udržateľnosti stanovené v smernici 2013/34/EÚ, pričom v závislosti od veľkosti dotknutého podniku sú stanovené rozličné dátumy. Vzhľadom na to, že rozsah individuálnych požiadaviek na vykazovanie informácií o udržateľnosti by sa mal obmedziť tak, aby zahŕňal len veľké podniky s priemerným počtom viac než 1 000 zamestnancov počas účtovného roka, a že rozsah požiadaviek na konsolidované vykazovanie informácií o udržateľnosti by sa mal zodpovedajúcim spôsobom znížiť, kritériá na určenie dátumov začiatku uplatňovania by sa mali upraviť a odkaz na malé a stredné podniky s cennými papiermi prijatými na obchodovanie na regulovanom trhu EÚ by sa mal vypustiť.
	(18)	V článku 5 ods. 2 prvom pododseku smernice (EÚ) 2022/2464 sa stanovujú dátumy, od ktorých majú členské štáty začať uplatňovať požiadavky na vykazovanie informácií o udržateľnosti stanovené v smernici 2013/34/EÚ, pričom v závislosti od veľkosti dotknutého podniku sú stanovené rozličné dátumy. Vzhľadom na to, že rozsah individuálnych požiadaviek na vykazovanie informácií o udržateľnosti by sa mal obmedziť tak, aby zahŕňal len podniky, ktoré majú v priemere viac než 1 750 zamestnancov a čistý obrat viac než 450 000 000 EUR počas účtovného roka, a že rozsah požiadaviek na konsolidované vykazovanie informácií o udržateľnosti by sa mal zodpovedajúcim spôsobom znížiť, kritériá na určenie dátumov začiatku uplatňovania by sa mali upraviť a odkaz na malé a stredné podniky s cennými papiermi prijatými na obchodovanie na regulovanom trhu EÚ by sa mal vypustiť.



Pozmeňujúce návrhy 227 a 285

Návrh smernice
Odôvodnenie 19
	

	Text predložený Komisiou
	Pozmeňujúci návrh

	(19)	V článku 5 ods. 2 treťom pododseku smernice (EÚ) 2022/2464 sa stanovujú dátumy, od ktorých majú členské štáty začať uplatňovať požiadavky na vykazovanie informácií o udržateľnosti stanovené v smernici 2004/109/ES, pričom v závislosti od veľkosti dotknutého emitenta sú stanovené rozličné dátumy. Vzhľadom na to, že rozsah individuálnych požiadaviek na vykazovanie informácií o udržateľnosti by sa mal obmedziť tak, aby zahŕňal len veľké podniky s priemerným počtom viac než 1 000 zamestnancov počas účtovného roka, a že rozsah požiadaviek na konsolidované vykazovanie informácií o udržateľnosti by sa mal zodpovedajúcim spôsobom znížiť, kritériá na určenie dátumov začiatku uplatňovania by sa mali upraviť a odkaz na malé a stredné podniky by sa mal vypustiť.
	(19)	V článku 5 ods. 2 treťom pododseku smernice (EÚ) 2022/2464 sa stanovujú dátumy, od ktorých majú členské štáty začať uplatňovať požiadavky na vykazovanie informácií o udržateľnosti stanovené v smernici 2004/109/ES, pričom v závislosti od veľkosti dotknutého emitenta sú stanovené rozličné dátumy. Vzhľadom na to, že rozsah individuálnych požiadaviek na vykazovanie informácií o udržateľnosti by sa mal obmedziť tak, aby zahŕňal len podniky, ktoré majú v priemere viac než 1 750 zamestnancov a čistý obrat viac než 450 000 000 EUR počas účtovného roka, a že rozsah požiadaviek na konsolidované vykazovanie informácií o udržateľnosti by sa mal zodpovedajúcim spôsobom znížiť, kritériá na určenie dátumov začiatku uplatňovania by sa mali upraviť a odkaz na malé a stredné podniky by sa mal vypustiť.



Pozmeňujúci návrh		20

Návrh smernice
Odôvodnenie 20
	

	Text predložený Komisiou
	Pozmeňujúci návrh

	(20)	V článku 4 ods. 1 smernice (EÚ) 2024/1760 sa členským štátom zakazuje, aby do svojho vnútroštátneho práva zavádzali v oblasti pôsobnosti smernice ustanovenia stanovujúce povinnosti náležitej starostlivosti v oblasti ľudských práv a životného prostredia, ktoré sa odchyľujú od ustanovení článku 8 ods. 1 a 2 a článku 10 ods. 1 uvedenej smernice. V snahe zabezpečiť, aby členské štáty neprekročili rámec uvedenej smernice, a v snahe zabrániť vytvoreniu roztriešteného regulačného prostredia, ktoré by viedlo k právnej neistote a zbytočnému zaťaženiu, by sa ustanovenia smernice (EÚ) 2024/1760 o úplnej harmonizácii mali rozšíriť na ďalšie ustanovenia, ktoré upravujú základné aspekty procesu náležitej starostlivosti. To zahŕňa najmä identifikačnú povinnosť, povinnosť riešiť nepriaznivé vplyvy, ktoré boli alebo mali byť identifikované, povinnosť spolupracovať so zainteresovanými stranami v určitých prípadoch a povinnosť zabezpečiť mechanizmus podávania sťažností a oznamovania. Členské štáty by zároveň mali mať možnosť zaviesť prísnejšie alebo špecifickejšie ustanovenia týkajúce sa iných aspektov vrátane riešenia vznikajúcich rizík súvisiacich s novými produktmi alebo službami.
	(20)	V článku 4 ods. 1 smernice (EÚ) 2024/1760 sa členským štátom zakazuje, aby do svojho vnútroštátneho práva zavádzali v oblasti pôsobnosti smernice ustanovenia stanovujúce povinnosti náležitej starostlivosti v oblasti ľudských práv a životného prostredia, ktoré sa odchyľujú od ustanovení článku 8 ods. 1 a 2 a článku 10 ods. 1 uvedenej smernice. V snahe zabezpečiť, aby členské štáty neprekročili rámec uvedenej smernice, a v snahe zabrániť vytvoreniu roztriešteného regulačného prostredia, ktoré by viedlo k právnej neistote a zbytočnému zaťaženiu, by sa ustanovenia smernice (EÚ) 2024/1760 o úplnej harmonizácii mali rozšíriť na ďalšie ustanovenia, ktoré upravujú základné aspekty procesu náležitej starostlivosti. To zahŕňa najmä ustanovenia o náležitej starostlivosti na úrovni skupiny, o identifikačnej povinnosti, o povinnostiach riešiť nepriaznivé vplyvy, ktoré boli alebo mali byť identifikované, o prioritizácii, o povinnosti spolupracovať so zainteresovanými stranami v určitých prípadoch a o povinnosti zabezpečiť mechanizmus podávania sťažností a oznamovania. Členské štáty by zároveň mali mať naďalej možnosť zaviesť alebo zachovať ustanovenia vnútroštátneho práva upravujúce konkrétne nepriaznivé vplyvy alebo konkrétne odvetvia činnosti, konkrétne výrobky alebo služby s cieľom dosiahnuť odlišnú úroveň ochrany ľudských, zamestnaneckých a sociálnych práv, životného prostredia alebo klímy.



Pozmeňujúci návrh		21

Návrh smernice
Odôvodnenie 21
	

	Text predložený Komisiou
	Pozmeňujúci návrh

	(21)	V článku 5 smernice (EÚ) 2024/1760 sa členským štátom ukladá povinnosť zabezpečiť, aby veľké spoločnosti presahujúce určitú veľkosť vykonávali náležitú starostlivosť v oblasti ľudských práv a životného prostredia založenú na riziku. V snahe znížiť zaťaženie spoločností, ktoré musia túto povinnosť dodržiavať, by sa požadovaná náležitá starostlivosť mala spravidla obmedziť na vlastné činnosti spoločnosti, jej dcérskych spoločností a jej priamych obchodných partnerov (ďalej len „úroveň 1“). V dôsledku toho by sa, pokiaľ ide o obchodné vzťahy, od spoločností malo vyžadovať, aby po zmapovaní svojich reťazcov činností vykonávali hĺbkové posúdenia len v súvislosti s priamymi obchodnými partnermi. Spoločnosti by však mali ísť nad rámec svojich priamych obchodných vzťahov, ak majú vierohodné informácie, ktoré naznačujú nepriaznivý vplyv na úrovni nepriameho obchodného partnera. Vierohodné informácie sú informácie objektívneho charakteru, ktoré umožňujú spoločnosti dospieť k záveru, že existuje primeraná pravdepodobnosť, že dané informácie sú pravdivé. Môže ísť o prípad, keď dotknutá spoločnosť dostala sťažnosť alebo má k dispozícii informácie – napríklad prostredníctvom dôveryhodných správ médií alebo mimovládnych organizácií, správ o nedávnych incidentoch alebo prostredníctvom opakujúcich sa problémov na určitých miestach – o pravdepodobných alebo skutočných škodlivých činnostiach na úrovni nepriameho obchodného partnera. Ak má spoločnosť takéto informácie, mala by vykonať hĺbkové posúdenie. Spoločnosti by mali vykonávať aj hĺbkové posúdenia nepriaznivých vplyvov, ktoré vznikli nad rámec ich priameho obchodného partnera, ak štruktúra tohto obchodného vzťahu postráda ekonomické opodstatnenie a naznačuje, že bola zvolená s cieľom odstrániť inak priameho dodávateľa so škodlivými činnosťami z dosahu právomocí spoločnosti. Ak sa hĺbkovým posúdením potvrdí pravdepodobnosť alebo existencia nepriaznivého vplyvu, mal by sa tým pádom považovať za identifikovaný. Spoločnosti by sa navyše mali snažiť zabezpečiť, aby sa ich kódex správania – ktorý je súčasťou ich politiky náležitej starostlivosti a v ktorom sa stanovujú očakávania týkajúce sa spôsobu, ako v obchodných operáciách chrániť ľudské práva, vrátane tých pracovných, a životné prostredie – dodržiaval v celom reťazci činností v súlade s kaskádovaním zmlúv a podporou MSP.
	(21)	V článku 5 smernice (EÚ) 2024/1760 sa členským štátom ukladá povinnosť zabezpečiť, aby veľké spoločnosti presahujúce určitú veľkosť vykonávali náležitú starostlivosť v oblasti ľudských práv a životného prostredia založenú na riziku. S cieľom zabezpečiť účinnosť, znížiť zaťaženie spoločností, ktoré musia túto povinnosť dodržiavať, a zabezpečiť, aby sa ich zdroje využívali účelne, by sa v požadovanej náležitej starostlivosti a prijatých opatreniach mali zohľadniť príslušné rizikové faktory vrátane rizikových faktorov na úrovni spoločnosti, ako je napríklad to, či obchodný partner nie je spoločnosťou, na ktorú sa vzťahuje táto smernica, rizikové faktory obchodnej činnosti, geografické a kontextové rizikové faktory, ako je úroveň presadzovania práva, pokiaľ ide o druh nepriaznivých vplyvov; rizikové faktory produktu a služby a sektorové rizikové faktory. Spoločnosti by mali vykonávať stanovenie rozsahu s cieľom identifikovať všeobecné oblasti, v ktorých je najpravdepodobnejšie, že nepriaznivé vplyvy sa vyskytnú a budú najzávažnejšie. Na základe výsledkov stanovenia rozsahu by sa od spoločností malo vyžadovať, aby v prípade, že na základe relevantných a overiteľných informácií majú dôvod domnievať sa, že sa vyskytli alebo môžu vzniknúť nepriaznivé vplyvy, vykonali ďalšie posúdenia len v oblastiach, kde sa predpokladajú najpravdepodobnejšie a najzávažnejšie nepriaznivé vplyvy



Pozmeňujúci návrh		22

Návrh smernice
Odôvodnenie 22
	

	Text predložený Komisiou
	Pozmeňujúci návrh

	(22)	V snahe obmedziť účinok prenosu zaťaženia na malé a stredné podniky a malé spoločnosti so strednou trhovou kapitalizáciou, pokiaľ ide o mapovanie hodnotového reťazca s cieľom identifikovať nepriaznivé vplyvy, by veľké spoločnosti mali obmedziť žiadosti o informácie na informácie uvedené v štandardoch na dobrovoľné použitie podľa článku 29a smernice (EÚ) 2013/34/EÚ, pokiaľ na vykonanie mapovania nepotrebujú dodatočné informácie a takéto informácie nedokážu získať žiadnym iným primeraným spôsobom.
	(22)	V snahe obmedziť účinok prenosu zaťaženia na iné spoločnosti vrátane malých a stredných podnikov a malých spoločností so strednou trhovou kapitalizáciou, pokiaľ ide o určovanie rozsahu reťazových činností s cieľom identifikovať nepriaznivé vplyvy, spoločnosti, ktoré patria do tohto rozsahu, by sa nemali usilovať získať informácie od svojich obchodných partnerov, ale mali by sa spoliehať len na informácie, ktoré sú už primerane dostupné, ako sú verejne známe informácie, informácie z vyhľadávania a informácie získané vďaka predchádzajúcej spolupráci. Informácie na úrovni subjektu a komunikácia s obchodnými partnermi nie sú v tejto fáze relevantné. Takéto informácie by sa mali vyžadovať len za určitých podmienok na účely ďalšieho posúdenia. V takom prípade by malo byť od obchodných partnerov možné získať informácie len ak sú takéto informácie na základe prístupu založeného na riziku potrebné vzhľadom na náznaky pravdepodobných nepriaznivých vplyvov od obchodných partnerov s menej ako 5 000 zamestnancami a ak takéto dodatočné informácie nemožno primerane získať inými prostriedkami, najmä z existujúcich alebo sekundárnych zdrojov. V každom prípade by každá žiadosť mala byť cielená, odôvodnená a primeraná. S cieľom uľahčiť dodržiavanie predpisov pre spoločnosti a príslušných obchodných partnerov by malo byť možné získať potrebné informácie buď individuálne, alebo spoločne.



Pozmeňujúci návrh		23

Návrh smernice
Odôvodnenie 22 a (nové)
	

	Text predložený Komisiou
	Pozmeňujúci návrh

	
	(22a)‏	Aj keď treba postupovať v súlade s cieľom uprednostniť najnepriaznivejšie a najpravdepodobnejšie vplyvy, spoločnostiam by sa mala poskytnúť značná flexibilita, aby na základe závažnosti a pravdepodobnosti nepriaznivého vplyvu mohli rozhodnúť o tom, na ktoré riziká sa treba zamerať najprv. Pri takomto rozhodovaní by sa malo vychádzať z miery, rozsahu alebo nenapraviteľnosti nepriaznivého vplyvu s prihliadnutím na jeho závažnosť. Po vyriešení najzávažnejších a najpravdepodobnejších nepriaznivých vplyvov v primeranej lehote by sa spoločnosti mali zamerať na menej závažné a menej pravdepodobné nepriaznivé vplyvy. Spoločnosti by však nemali byť penalizované za žiadne škody vyplývajúce z menej významných nepriaznivých vplyvov, na ktoré ešte nebola zameraná pozornosť v súlade s týmito zásadami.



Pozmeňujúci návrh		24

Návrh smernice
Odôvodnenie 23
	

	Text predložený Komisiou
	Pozmeňujúci návrh

	(23)	Spoločnosti sa môžu ocitnúť v situáciách, keď ich produkcia vo veľkej miere závisí od vstupov pochádzajúcich od jedného alebo viacerých konkrétnych dodávateľov. Ak sa s obchodnými činnosťami takéhoto dodávateľa zároveň spájajú závažné nepriaznivé vplyvy vrátane detskej práce alebo významného poškodenia životného prostredia a spoločnosť na riešenie týchto vplyvov neúspešne vyčerpala všetky opatrenia náležitej starostlivosti, spoločnosť by mala ako poslednú možnosť pozastaviť daný obchodný vzťah a zároveň pokračovať v spolupráci s dodávateľom na riešení, pričom by podľa možnosti mala využívať prípadný zvýšený pákový efekt, ktorý vyplýva z takéhoto pozastavenia.
	(23)	Spoločnosti sa môžu ocitnúť v situáciách, keď ich produkcia vo veľkej miere závisí od vstupov pochádzajúcich od jedného alebo viacerých konkrétnych dodávateľov. Ak sa s obchodnými činnosťami takéhoto dodávateľa zároveň spájajú závažné nepriaznivé vplyvy vrátane detskej práce alebo významného poškodenia životného prostredia a spoločnosť na riešenie týchto vplyvov neúspešne vyčerpala všetky opatrenia náležitej starostlivosti, spoločnosť by mala ako poslednú možnosť dočasne pozastaviť daný obchodný vzťah a zároveň pokračovať v spolupráci s dodávateľom na riešení, pričom by podľa možnosti mala využívať prípadný zvýšený pákový efekt, ktorý vyplýva z takéhoto pozastavenia. Spoločnosť by po konzultácii s príslušnými zainteresovanými stranami mala posúdiť, či takéto pozastavenie nevedie k značnej ujme pre spoločnosť, a to aj v prípade, keď kľúčoví obchodní partneri poskytujú suroviny, výrobky alebo služby, ktoré sú nevyhnutné pre podnikateľskú činnosť spoločnosti, pre ktorú neexistujú žiadne dostupné alternatívy. Za značnú škodu by sa mal považovať negatívny a významný vplyv na právnu, finančnú alebo hospodársku situáciu spoločnosti alebo na jej výrobnú kapacitu, a to aj z dlhodobého hľadiska, napríklad pravdepodobnosť platobnej neschopnosti. Aby sa neoslabili ciele tejto smernice, rozhodnutie nepozastaviť obchodný vzťah by malo byť podmienené, a to aj tým, že sa príslušnému dozornému orgánu poskytne riadne odôvodnenie takéhoto rozhodnutia. Spoločnosti by mali tiež posúdiť, či možno odôvodnene očakávať, že nepriaznivé vplyvy takéhoto pozastavenia budú zjavne závažnejšie než nepriaznivý vplyv, ktorému nebolo možné predísť ani ho primerane zmierniť. V takom prípade by sa od spoločnosti nemalo vyžadovať, aby obchodný vzťah pozastavila, pričom by mala mať možnosť poskytnúť príslušnému dozornému orgánu riadne odôvodnenie svojho rozhodnutia.



Pozmeňujúci návrh		26

Návrh smernice
Odôvodnenie 25
	

	Text predložený Komisiou
	Pozmeňujúci návrh

	(25)	V snahe znížiť administratívne zaťaženie spoločností by sa lehota Komisie na prijatie všeobecných usmernení o náležitej starostlivosti mala posunúť na 26. júla 2026. Súbežne s tým by sa lehota na začiatok uplatňovania smernice (EÚ) 2024/1760 pre prvú skupinu spoločností mala odložiť na 26. júla 2028 v súlade so smernicou (EÚ) XXX/XXX13. Tento dvojročný interval by mal spoločnostiam poskytnúť dostatočný čas na to, aby pri vykonávaní opatrení náležitej starostlivosti zohľadnili praktické usmernenia a najlepšie postupy uvedené v usmerneniach Komisie.
	(25)	(Netýka sa slovenskej verzie.)

	__________________
	

	13 Smernica (EÚ) 2025/XX z ……….
	



Pozmeňujúce návrhy 228 a 287

Návrh smernice
Odôvodnenie 26
	

	Text predložený Komisiou
	Pozmeňujúci návrh

	(26)	V snahe zabezpečiť lepšie zosúladenie smernice (EÚ) 2024/1760 s režimom vykazovania informácií o udržateľnosti stanoveným v smernici (EÚ) 2022/2464 by sa požiadavka týkajúca sa uvedenia plánu transformácie pre zmierňovanie zmeny klímy do účinnosti mala nahradiť objasnením, že povinnosť spoločností prijať plán transformácie zahŕňa opis plánovaných a prijatých vykonávacích opatrení. Povinnosť prijať tento plán a jeho pôvodný a aktualizovaný návrh naďalej podlieha administratívnemu dohľadu.
	(26)	Ustanovenia smernice (EÚ) 2024/1760 týkajúce sa plánu transformácie pre zmierňovanie zmeny klímy sa považujú za neprimerané, najmä z dôvodu administratívnej záťaže na spoločnosti a príslušné orgány, a mohli by viesť k právnej neistote. Tieto ustanovenia treba zrušiť, aby sa zefektívnili povinnosti a podporilo sa cielenejšie a efektívnejšie vykonávanie uvedenej smernice.



Pozmeňujúci návrh		28

Návrh smernice
Odôvodnenie 27
	

	Text predložený Komisiou
	Pozmeňujúci návrh

	(27)	V článku 27 ods. 1 smernice (EÚ) 2024/1760 sa od členských štátov vyžaduje, aby stanovili sankcie, ktoré majú byť „účinné, primerané a odrádzajúce“. V článku 27 ods. 2 uvedenej smernice sa od členských štátov vyžaduje, aby pri rozhodovaní o uložení sankcií a, ak sú takéto sankcie uložené, pri stanovení ich povahy a primeranej výšky náležite prihliadali na súbor faktorov, ktoré určujú závažnosť porušenia a poľahčujúce či priťažujúce okolnosti. V článku 27 ods. 4 uvedenej smernice sa od členských štátov vyžaduje, aby akékoľvek uložené peňažné sankcie zakladali na čistom celosvetovom obrate dotknutej spoločnosti. Vzhľadom na to, že členské štáty už musia zohľadňovať súbor faktorov stanovený v článku 27 ods. 2 uvedenej smernice, sa však potreba založiť peňažné sankcie na čistom celosvetovom obrate dotknutej spoločnosti stáva nadbytočnou. V snahe zabezpečiť rovnaké podmienky v celej Únii by sa však členským štátom malo zakázať, aby do svojich vnútroštátnych právnych predpisov zaviedli strop alebo hornú hranicu akýchkoľvek peňažných sankcií uložených spoločnostiam v ich jurisdikcii, ktoré by bránili dozorným orgánom ukladať sankcie v súlade s faktormi stanovenými v článku 27 ods. 2. Komisia by navyše v záujme harmonizácie postupov presadzovania práva v celej Únii mala v spolupráci s členskými štátmi vypracovať usmernenia, ktorými by dozorným orgánom pomohla pri určovaní výšky sankcií.
	(27)	V článku 27 ods. 1 smernice (EÚ) 2024/1760 sa od členských štátov vyžaduje, aby stanovili sankcie, ktoré majú byť „účinné, primerané a odrádzajúce“. V článku 27 ods. 2 uvedenej smernice sa od členských štátov vyžaduje, aby pri rozhodovaní o uložení sankcií a, ak sú takéto sankcie uložené, pri stanovení ich povahy a primeranej výšky náležite prihliadali na súbor faktorov, ktoré určujú závažnosť porušenia a poľahčujúce či priťažujúce okolnosti. V článku 27 ods. 4 uvedenej smernice sa od členských štátov vyžaduje, aby akékoľvek uložené peňažné sankcie zakladali na čistom celosvetovom obrate dotknutej spoločnosti. S cieľom zabezpečiť primerané sankcie by členské štáty mali zaručiť, aby sa maximálna hranica peňažných sankcií stanovila na 5 % čistého celosvetového obratu spoločnosti alebo – v prípade spoločností, na ktoré sa vzťahuje článok 2 ods. 1 písm. b) a článok 2 ods. 2 písm. b) – konsolidovaného celosvetového obratu konečného materského podniku vo finančnom roku, ktorý predchádzal finančnému roku, keď bolo prijaté rozhodnutie o uložení pokuty. Komisia by navyše v záujme harmonizácie postupov presadzovania práva v celej Únii mala v spolupráci s členskými štátmi vypracovať usmernenia, ktorými by dozorným orgánom pomohla pri určovaní primeranej výšky sankcií.



Pozmeňujúci návrh		29

Návrh smernice
Odôvodnenie 29 a (nové)
	

	Text predložený Komisiou
	Pozmeňujúci návrh

	
	(29a)‏	S cieľom uľahčiť spoločnostiam plnenie povinností podávania správ a náležitej starostlivosti podľa práva Únie a zlepšiť dostupnosť a použiteľnosť informácií týkajúcich sa udržateľnosti by Komisia mala zriadiť špecializovaný digitálny portál na podávanie správ. Tento portál by mal slúžiť ako jednotné kontaktné miesto, ktoré by podnikom bezplatne poskytovalo prispôsobený prístup k vzorom, usmerneniam, požiadavkám na podávanie správ – vrátane dobrovoľných nástrojov – a informáciám o možnostiach financovania a verejných súťažiach. Na zabezpečenie účinného fungovania portálu by Komisia mala podporovať interoperabilitu existujúcich dátových platforiem a umožniť tak bezproblémový prenos, výmenu a analýzu údajov, ako aj komplementárnosť s jednotným európskym miestom prístupu. Okrem toho a s ohľadom na rýchly technologický vývoj by Komisia mala posúdiť potenciál technologických riešení vrátane využívania dôveryhodnej umelej inteligencie v súlade s nariadením Európskeho parlamentu a Rady (EÚ) 2024/16891 v záujme podpory digitalizácie vykazovania a zvýšenia kvality a prístupnosti údajov súvisiacich s udržateľnosťou.

	
	__________________

	
	1 Nariadenie Európskeho parlamentu a Rady (EÚ) 2024/1689 z 13. júna 2024, ktorým sa stanovujú harmonizované pravidlá v oblasti umelej inteligencie a ktorým sa menia nariadenia (ES) č. 300/2008, (EÚ) č. 167/2013, (EÚ) č. 168/2013, (EÚ) 2018/858, (EÚ) 2018/1139 a (EÚ) 2019/2144 a smernice 2014/90/EÚ, (EÚ) 2016/797 a (EÚ) 2020/1828 (akt o umelej inteligencii) (Ú. v. EÚ L, 2024/1689, 12.7.2024).



Pozmeňujúci návrh		30

Návrh smernice
Článok 1 – odsek 1 – bod 1
Smernica 2006/43/ES
Článok 26a – odsek 3 – pododsek 1
	

	Text predložený Komisiou
	Pozmeňujúci návrh

	Komisia sa splnomocňuje, aby prijala delegované akty v súlade s článkom 48a, ktorými sa doplní táto smernica s cieľom stanoviť štandardy pre limitované uistenie, v ktorých sa stanovia postupy, ktoré audítor alebo audítori a audítorská spoločnosť alebo audítorské spoločnosti vykonávajú v záujme vyvodenia ich záverov o uistení v oblasti vykazovania informácií o udržateľnosti, vrátane plánovania zákaziek, zohľadnenia rizík a reakcie na riziká a druhov záverov, ktoré sa majú zahrnúť do správy o uistení v oblasti vykazovania informácií o udržateľnosti alebo v relevantnom prípade do správy audítora.
	Komisia najneskôr 1. októbra 2026 prijme delegované akty v súlade s článkom 48a, ktorými sa doplní táto smernica s cieľom stanoviť štandardy pre limitované uistenie, v ktorých sa stanovia postupy, ktoré audítor alebo audítori a audítorská spoločnosť alebo spoločnosti vykonávajú v záujme vyvodenia ich záverov o uistení v oblasti vykazovania informácií o udržateľnosti, vrátane plánovania zákaziek, zohľadnenia rizík a reakcie na riziká a druhov záverov, ktoré sa majú zahrnúť do správy o uistení v oblasti vykazovania informácií o udržateľnosti alebo v relevantnom prípade do správy audítora.



Pozmeňujúci návrh		31

Návrh smernice
Článok 1 – odsek 1 – bod 1
Smernica 2006/43/ES
Článok 26a – odsek 3 – pododsek 2 – úvodné znenie
	

	Text predložený Komisiou
	Pozmeňujúci návrh

	Komisia môže prijať štandardy pre uistenia uvedené v prvom pododseku len vtedy, ak uvedené štandardy:
	Komisia prijme štandardy pre uistenia uvedené v prvom pododseku potom, ako získa stanovisko skupiny EFRAG, pričom zabezpečí, aby štandardy:



Pozmeňujúce návrhy 230 a 289

Návrh smernice
Článok 2 – odsek 1 – bod 1 – písmeno a
Smernica 2013/34/EÚ
Článok 1 – odsek 3 – pododsek 1 – úvodná časť
	

	Text predložený Komisiou
	Pozmeňujúci návrh

	Koordinačné opatrenia stanovené v článkoch 19a, 19b, 29a, 29aa, 29d, 30 a 33, článku 34 ods. 1 druhom pododseku písm. aa), článku 34 ods. 2 a 3 a článku 51 tejto smernice sa vzťahujú aj na zákony, iné právne predpisy a správne opatrenia členských štátov týkajúce sa nasledujúcich podnikov bez ohľadu na ich právnu formu, a to za predpokladu, že uvedené podniky sú veľkými podnikmi, ktoré ku dňu, ku ktorému sa zostavuje ich účtovná závierka, presahujú počas účtovného roka priemerný počet 1 000 zamestnancov:;
	„Koordinačné opatrenia stanovené v článkoch 19a, 19b, 29a, 29aa, 29d, 30 a 33, článku 34 ods. 1 druhom pododseku písm. aa), článku 34 ods. 2 a 3 a článku 51 tejto smernice sa vzťahujú aj na zákony, iné právne predpisy a správne opatrenia členských štátov týkajúce sa nasledujúcich podnikov bez ohľadu na ich právnu formu, a to za predpokladu, že uvedené podniky ku dňu, ku ktorému sa zostavuje ich účtovná závierka, presahujú počas účtovného roka priemerný počet 1 750 zamestnancov a čistý obrat 450 000 000 EUR:“;



Pozmeňujúce návrhy 231 a 290

Návrh smernice
Článok 2 – odsek 1 – bod 1 a (nový)
Smernica 2013/34/EÚ
Článok 19 – odsek 1 – pododsek 4
	

	Text predložený Komisiou
	Pozmeňujúci návrh

	
	1a.	V článku 19 ods. 1 sa štvrtý pododsek nahrádza takto:

	
	„Podniky, ktoré ku dňu, ku ktorému sa zostavuje ich účtovná závierka, presahujú priemerný počet 1 750 zamestnancov a čistý obrat 450 000 000 EUR počas účtovného roka, musia vykazovať informácie o kľúčových nehmotných zdrojoch a vysvetliť, ako obchodný model podniku zásadne závisí od takýchto zdrojov a ako sú tieto zdroje zdrojom tvorby hodnoty pre podnik.“;



Pozmeňujúce návrhy 232 a 291

Návrh smernice
Článok 2 – odsek 1 – bod 2 – písmeno a
Smernica 2013/34/EÚ
Článok 19a – odsek 1 – pododsek 1
	

	Text predložený Komisiou
	Pozmeňujúci návrh

	Veľké podniky, ktoré ku dňu, ku ktorému sa zostavuje ich účtovná závierka, prekročia počas účtovného roka priemerný počet 1 000 zamestnancov, zahrnú do svojej správy o hospodárení informácie potrebné na pochopenie vplyvov podniku na aspekty udržateľnosti a informácie potrebné na pochopenie toho, ako aspekty udržateľnosti ovplyvňujú rozvoj, výkonnosť a pozíciu podniku.
	Podniky, ktoré ku dňu, ku ktorému sa zostavuje ich účtovná závierka, prekročia počas účtovného roka priemerný počet 1 750 zamestnancov a čistý obrat 450 000 000 EUR, zahrnú do svojej správy o hospodárení informácie potrebné na pochopenie vplyvov podniku na aspekty udržateľnosti a informácie potrebné na pochopenie toho, ako aspekty udržateľnosti ovplyvňujú rozvoj, výkonnosť a pozíciu podniku.



Pozmeňujúci návrh		35

Návrh smernice
Článok 2 – odsek 1 – bod 2 – písmeno a a (nové)
Smernica 2013/34/EÚ
Článok 19a – odsek 1 – pododsek 2a (nový)
	

	Text predložený Komisiou
	Pozmeňujúci návrh

	
	aa)	V odseku 1 sa dopĺňa tento pododsek:

	
	„Podniky, ktoré sú finančnými holdingovými podnikmi vymedzenými v článku 2 ods. 15, sa oslobodia od plnenia povinností podľa tejto smernice.“



Pozmeňujúce návrhy 233 a 292

Návrh smernice
Článok 2 – odsek 1 – bod 2 – písmeno b – bod i
Smernica 2013/34/EÚ
Článok 19a – odsek 3 – pododsek 1
	

	Text predložený Komisiou
	Pozmeňujúci návrh

	Informácie uvedené v odsekoch 1 a 2 zahŕňajú v relevantných prípadoch informácie o vlastných činnostiach skupiny a o jej hodnotovom reťazci vrátane jej produktov a služieb, obchodných vzťahov a dodávateľského reťazca. Členské štáty zabezpečia, aby sa podniky na účely vykazovania informácií o udržateľnosti, ako sa vyžaduje v tejto smernici, nesnažili získavať od podnikov vo svojom hodnotovom reťazci, ktoré ku dňu, ku ktorému sa zostavuje ich účtovná závierka, neprekračujú počas účtovného roka priemerný počet 1 000 zamestnancov, žiadne informácie nad rámec informácií uvedených v štandardoch na dobrovoľné použitie uvedených v článku 29ca, s výnimkou dodatočných informácií o udržateľnosti, ktoré si podniky v dotknutom odvetví bežne vymieňajú. Podniky, ktoré vykazujú nevyhnutné informácie o hodnotovom reťazci bez vykazovania akýchkoľvek informácií nad rámec informácií stanovených v štandardoch na dobrovoľné použitie uvedených v článku 29ca, s výnimkou dodatočných informácií o udržateľnosti, ktoré si podniky v dotknutom odvetví bežne vymieňajú, od podnikov vo svojom hodnotovom reťazci, ktoré ku dňu, ku ktorému sa zostavuje ich účtovná závierka, neprekračujú počas účtovného roka priemerný počet 1 000 zamestnancov, sa považujú za podniky, ktoré splnili povinnosť vykazovať informácie o hodnotovom reťazci stanovenú v tomto odseku.
	„Informácie uvedené v odsekoch 1 a 2 zahŕňajú v relevantných prípadoch informácie o vlastných činnostiach podniku a o jeho hodnotovom reťazci vrátane jeho produktov a služieb, obchodných vzťahov a dodávateľského reťazca. Členské štáty zabezpečia, aby sa podniky na účely vykazovania informácií o udržateľnosti, ako sa vyžaduje v tejto smernici, nesnažili získavať od podnikov vo svojom hodnotovom reťazci, ktoré ku dňu, ku ktorému sa zostavuje ich účtovná závierka, neprekračujú počas účtovného roka priemerný počet 1 750 zamestnancov a čistý obrat 450 000 000 EUR, žiadne informácie nad rámec informácií uvedených v štandardoch na dobrovoľné použitie uvedených v článku 29ca, s výnimkou dodatočných informácií o udržateľnosti, ktoré si podniky v dotknutom odvetví bežne vymieňajú. Podniky, ktoré vykazujú nevyhnutné informácie o hodnotovom reťazci bez vykazovania akýchkoľvek informácií nad rámec informácií stanovených v štandardoch na dobrovoľné použitie uvedených v článku 29ca, s výnimkou dodatočných informácií o udržateľnosti, ktoré si podniky v dotknutom odvetví bežne vymieňajú, od podnikov vo svojom hodnotovom reťazci, ktoré ku dňu, ku ktorému sa zostavuje ich účtovná závierka, neprekračujú počas účtovného roka priemerný počet 1 750 zamestnancov a čistý obrat 450 000 000 EUR, sa považujú za podniky, ktoré splnili povinnosť vykazovať informácie o hodnotovom reťazci stanovenú v tomto odseku.“;



Pozmeňujúce návrh	y 37 a 256

Návrh smernice
Článok 2 – odsek 1 – bod 2 – písmeno b – bod i a (nový)
Smernica 2013/34/EÚ
Článok 19a – odsek 3 – pododsek 2
	

	Platný text
	Pozmeňujúci návrh

	
	ia)	Druhý pododsek sa nahrádza takto:

	Počas prvých troch rokov uplatňovania opatrení, ktoré majú prijať členské štáty v súlade s článkom 5 ods. 2 smernice Európskeho parlamentu a Rady (EÚ) 2022/246413, a v prípade, že nebudú k dispozícii všetky potrebné informácie týkajúce sa jeho hodnotového reťazca, podnik vysvetlí úsilie vynaložené na získanie potrebných informácií o svojom hodnotovom reťazci, dôvody, prečo nebolo možné získať všetky potrebné informácie, a jeho plány na získanie potrebných informácií v budúcnosti.
	„V prípade, že nie sú k dispozícii všetky potrebné informácie týkajúce sa jeho hodnotového reťazca, podnik vysvetlí úsilie vynaložené na získanie potrebných informácií o svojom hodnotovom reťazci, dôvody, prečo nebolo možné získať všetky potrebné informácie, a plány, ako získa potrebné informácie v budúcnosti.“;

	13 Smernica Európskeho parlamentu a Rady (EÚ) 2022/2464 zo 14. decembra 2022, ktorou sa mení nariadenie (EÚ) č. 537/2014, smernica 2004/109/ES, smernica 2006/43/ES a smernica 2013/34/EÚ, pokiaľ ide o vykazovanie informácií o udržateľnosti podnikov (Ú. v. EÚ L 322, 16.12.2022, s. 15, ELI: http://data.europa.eu/eli/dir/2022/2464/oj).
	



Pozmeňujúci návrh		38

Návrh smernice
Článok 2 – odsek 1 – bod 2 – písmeno b – bod ii
Smernica 2013/34/EÚ
Článok 19a – odsek 3 – pododsek 4a
	

	Text predložený Komisiou
	Pozmeňujúci návrh

	„Prvým pododsekom nie sú dotknuté požiadavky Únie, aby podniky vykonávali proces náležitej starostlivosti.“
	„Prvým pododsekom nie sú dotknuté žiadosti o informácie podané na iné účely, než je vykazovanie informácií o udržateľnosti, ako sa vyžaduje v tejto smernici, vrátane požiadaviek Únie, aby podniky vykonávali proces náležitej starostlivosti.“



Pozmeňujúci návrh		39

Návrh smernice
Článok 2 – odsek 1 – bod 2 – písmeno b a (nové)
Smernica 2013/34/EÚ
Článok 19a – odsek 4a (nový)
	

	Text predložený Komisiou
	Pozmeňujúci návrh

	
	ba)	Vkladá sa tento odsek:

	
	„4a.	Povinnosťami vykazovania stanovenými v tomto článku nie je dotknutá smernica Európskeho parlamentu a Rady (EÚ) 2016/943. Od podnikov sa preto nesmie vyžadovať, aby zverejňovali informácie o intelektuálnom kapitále, duševnom vlastníctve alebo know-how, obchodné informácie alebo technologické informácie, ktoré predstavujú obchodné tajomstvo podľa vymedzenia v článku 2 ods. 1. smernice (EÚ) 2016/943.“;



Pozmeňujúci návrh		40

Návrh smernice
Článok 2 – odsek 1 – bod 2 – písmeno c a (nové)
Smernica 2013/34/EÚ
Článok 19a – odsek 10
	

	Platný text
	Pozmeňujúci návrh

	
	ca)	Odsek 10 sa nahrádza takto:

	„10.	Oslobodenie stanovené v odseku 9 sa vzťahuje aj na subjekty verejného záujmu, na ktoré sa vzťahujú požiadavky tohto článku, s výnimkou veľkých podnikov, ktoré sú subjektmi verejného záujmu v zmysle vymedzenia v článku 2 bode 1 písm. a) tejto smernice.“;
	„10.	Oslobodenie stanovené v odseku 9 sa vzťahuje aj na subjekty verejného záujmu, na ktoré sa vzťahujú požiadavky tohto článku.“;



Pozmeňujúce návrh	y 134 a 41

Návrh smernice
Článok 2 – odsek 1 – bod 3
Smernica 2013/34/EÚ
Článok 19b
	

	Text predložený Komisiou
	Pozmeňujúci návrh

	(3) Vkladá sa tento článok 19b:
	vypúšťa sa

	[...]
	



Pozmeňujúce návrhy 234 a 293

Návrh smernice
Článok 2 – odsek 1 – bod 4 – písmeno a
Smernica 2013/34/EÚ
Článok 29a – odsek 1 – pododsek 1
	

	Text predložený Komisiou
	Pozmeňujúci návrh

	Materské podniky veľkej skupiny, ktoré ku dňu, ku ktorému sa zostavuje ich účtovná závierka, prekročia na konsolidovanom základe počas účtovného roka priemerný počet 1 000 zamestnancov, zahrnú do konsolidovanej správy o hospodárení informácie potrebné na pochopenie vplyvov skupiny na aspekty udržateľnosti a informácie potrebné na pochopenie toho, ako aspekty udržateľnosti ovplyvňujú rozvoj, výkonnosť a pozíciu skupiny.
	„Materské podniky skupiny, ktoré ku dňu, ku ktorému sa zostavuje ich účtovná závierka, prekročia na konsolidovanom základe počas účtovného roka priemerný počet 1 750 zamestnancov a čistý obrat 450 000 000 EUR, zahrnú do konsolidovanej správy o hospodárení informácie potrebné na pochopenie vplyvov skupiny na aspekty udržateľnosti a informácie potrebné na pochopenie toho, ako aspekty udržateľnosti ovplyvňujú rozvoj, výkonnosť a pozíciu skupiny.“;



Pozmeňujúci návrh		43

Návrh smernice
Článok 2 – odsek 1 – bod 4 – písmeno a a (nové)
Smernica 2013/34/EÚ
Článok 29a – odsek 1 – pododsek 1a a 1b (nový)
	

	Text predložený Komisiou
	Pozmeňujúci návrh

	
	aa)	V odseku 1 sa dopĺňajú tieto pododseky:

	
	„Materské podniky, ktoré sú finančnými holdingovými podnikmi vymedzenými v článku 2 ods. 15, sa oslobodia od plnenia povinností podľa tohto článku.

	
	V prípade nedávnych nadobudnutí dcérskych spoločností, ktoré nepodliehajú vykazovaniu informácií uvedených v prvom pododseku, materský podnik využije 24-mesačné prechodné obdobie predtým ako sa od neho bude vyžadovať, aby do svojej konsolidovanej správy o udržateľnosti začlenil informácie o svojej novej dcérskej spoločnosti.“;



Pozmeňujúce návrhy 235 a 294

Návrh smernice
Článok 2 – odsek 1 – bod 4 – písmeno b – bod i
Smernica 2013/34/EÚ
Článok 29a – odsek 3 – pododsek 1
	

	Text predložený Komisiou
	Pozmeňujúci návrh

	Informácie uvedené v odsekoch 1 a 2 zahŕňajú v relevantných prípadoch informácie o vlastných činnostiach skupiny a o jej hodnotovom reťazci vrátane jej produktov a služieb, obchodných vzťahov a dodávateľského reťazca. Členské štáty zabezpečia, aby sa podniky na účely vykazovania informácií o udržateľnosti, ako sa vyžaduje v tejto smernici, nesnažili získavať od podnikov vo svojom hodnotovom reťazci, ktoré ku dňu, ku ktorému sa zostavuje ich účtovná závierka, neprekračujú počas účtovného roka priemerný počet 1 000 zamestnancov, žiadne informácie nad rámec informácií uvedených v štandardoch na dobrovoľné použitie uvedených v článku 29ca, s výnimkou dodatočných informácií o udržateľnosti, ktoré si podniky v dotknutom odvetví bežne vymieňajú. Podniky, ktoré vykazujú nevyhnutné informácie o hodnotovom reťazci bez vykazovania akýchkoľvek informácií nad rámec informácií stanovených v štandardoch na dobrovoľné použitie uvedených v článku 29ca, s výnimkou dodatočných informácií o udržateľnosti, ktoré si podniky v dotknutom odvetví bežne vymieňajú, od podnikov vo svojom hodnotovom reťazci, ktoré ku dňu, ku ktorému sa zostavuje ich účtovná závierka, neprekračujú počas účtovného roka priemerný počet 1 000 zamestnancov, sa považujú za podniky, ktoré splnili povinnosť vykazovať informácie o hodnotovom reťazci stanovenú v tomto odseku.
	„Informácie uvedené v odsekoch 1 a 2 zahŕňajú v relevantných prípadoch informácie o vlastných činnostiach skupiny a o jej hodnotovom reťazci vrátane jej produktov a služieb, obchodných vzťahov a dodávateľského reťazca. Členské štáty zabezpečia, aby sa podniky na účely vykazovania informácií o udržateľnosti, ako sa vyžaduje v tejto smernici, nesnažili získavať od podnikov vo svojom hodnotovom reťazci, ktoré ku dňu, ku ktorému sa zostavuje ich účtovná závierka, neprekračujú počas účtovného roka priemerný počet 1 750 zamestnancov a čistý obrat 450 000 000 EUR, žiadne informácie nad rámec informácií uvedených v štandardoch na dobrovoľné použitie uvedených v článku 29ca, s výnimkou dodatočných informácií o udržateľnosti, ktoré si podniky v dotknutom odvetví bežne vymieňajú. Podniky, ktoré vykazujú nevyhnutné informácie o hodnotovom reťazci bez vykazovania akýchkoľvek informácií nad rámec informácií stanovených v štandardoch na dobrovoľné použitie uvedených v článku 29ca, s výnimkou dodatočných informácií o udržateľnosti, ktoré si podniky v dotknutom odvetví bežne vymieňajú, od podnikov vo svojom hodnotovom reťazci, ktoré ku dňu, ku ktorému sa zostavuje ich účtovná závierka, neprekračujú počas účtovného roka priemerný počet 1 750 zamestnancov a čistý obrat 450 000 000 EUR, sa považujú za podniky, ktoré splnili povinnosť vykazovať informácie o hodnotovom reťazci stanovenú v tomto odseku.“;



Pozmeňujúci návrh		45

Návrh smernice
Článok 2 – odsek 1 – bod 4 – písmeno b – bod i a (nový)
Smernica 2013/34/EÚ
Článok 29a – odsek 3 – pododsek 2
	

	Platný text
	Pozmeňujúci návrh

	
	ia)	Druhý pododsek sa nahrádza takto:

	„Počas prvých troch rokov uplatňovania opatrení, ktoré majú prijať členské štáty v súlade s článkom 5 ods. 2 smernice (EÚ) 2022/2464, a v prípade, že nebudú k dispozícii všetky potrebné informácie týkajúce sa jeho hodnotového reťazca, materský podnik vysvetlí úsilie vynaložené na získanie potrebných informácií o svojom hodnotovom reťazci, dôvody, prečo nebolo možné získať všetky potrebné informácie, a svoje plány na získanie potrebných informácií v budúcnosti.“
	„V prípade, že nebudú k dispozícii všetky potrebné informácie týkajúce sa jeho hodnotového reťazca, podnik vysvetlí úsilie vynaložené na získanie potrebných informácií o svojom hodnotovom reťazci, dôvody, prečo nebolo možné získať všetky potrebné informácie, a svoje plány na získanie potrebných informácií v budúcnosti. “;



Pozmeňujúci návrh		46

Návrh smernice
Článok 2 – odsek 1 – bod 4 – písmeno b – bod ii
Smernica 2013/34/EÚ
Článok 29a – odsek 3 – pododsek 4a
	

	Text predložený Komisiou
	Pozmeňujúci návrh

	„Prvým pododsekom nie sú dotknuté požiadavky Únie, aby podniky vykonávali proces náležitej starostlivosti.“
	„Prvým pododsekom nie sú dotknuté žiadosti o informácie podané na iné účely, než je vykazovanie informácií o udržateľnosti, ako sa vyžaduje v tejto smernici, vrátane požiadaviek Únie, aby podniky vykonávali proces náležitej starostlivosti.“



Pozmeňujúci návrh		47

Návrh smernice
Článok 2 – odsek 1 – bod 4 – písmeno b a (nové)
Smernica 2013/34/EÚ
Článok 29a – odsek 3 – pododsek 5a (nový)
	

	Text predložený Komisiou
	Pozmeňujúci návrh

	
	ba)	Dopĺňa sa tento pododsek:

	
	„5a.	„Povinnosťami vykazovania stanovenými v tomto článku nie je dotknutá smernica (EÚ) 2016/943. Od podnikov sa preto nesmie vyžadovať, aby zverejňovali informácie o intelektuálnom kapitále, duševnom vlastníctve alebo know-how, obchodné informácie alebo technologické informácie, ktoré predstavujú obchodné tajomstvo podľa vymedzenia v článku 2 ods. 1. smernice (EÚ) 2016/943.“;



Pozmeňujúci návrh		48

Návrh smernice
Článok 2 – odsek 1 – bod 4 – písmeno b b (nové)
Smernica 2013/34/EÚ
Článok 29a – odsek 8 – pododsek 1
	

	Platný text
	Pozmeňujúci návrh

	
	bb)	V odseku 8 sa prvý pododsek nahrádza takto:

	„Za predpokladu, že sú splnené podmienky stanovené v druhom pododseku tohto odseku, je materský podnik, ktorý je dcérskym podnikom, oslobodený od povinností stanovených v odsekoch 1 až 5 tohto článku (ďalej len „oslobodený materský podnik“), ak takýto materský podnik a jeho dcérske podniky sú zahrnuté do konsolidovanej správy o hospodárení iného podniku, ktorá bola vypracovaná v súlade s článkom 29 a týmto článkom. Materský podnik, ktorý je dcérskym podnikom materského podniku usadeného v tretej krajine, je tiež oslobodený od povinností stanovených v odsekoch 1 až 5 tohto článku, ak takýto materský podnik a jeho dcérske podniky sú zahrnuté do konsolidovaného vykazovania informácií o udržateľnosti uvedeného materského podniku usadeného v tretej krajine a ak je konsolidované vykazovanie informácií o udržateľnosti vykonávané v súlade so štandardmi vykazovania informácií o udržateľnosti prijatými podľa článku 29b alebo spôsobom rovnocenným s týmito štandardmi vykazovania informácií o udržateľnosti, ako sa stanovuje v súlade s vykonávacím aktom o rovnocennosti štandardov vykazovania informácií o udržateľnosti prijatým podľa článku 23 ods. 4 tretieho pododseku smernice 2004/109/ES.
	„Za predpokladu, že sú splnené podmienky stanovené v druhom pododseku tohto odseku, je materský podnik, ktorý je dcérskym podnikom, oslobodený od povinností stanovených v odsekoch 1 až 5 tohto článku (ďalej len „oslobodený materský podnik“), ak takýto materský podnik a jeho dcérske podniky sú zahrnuté do konsolidovanej správy o hospodárení iného podniku, ktorá bola vypracovaná v súlade s článkom 29 a týmto článkom. Materský podnik, ktorý je dcérskym podnikom materského podniku usadeného v tretej krajine, je tiež oslobodený od povinností stanovených v odsekoch 1 až 5 tohto článku, ak:

	
	i)	takýto materský podnik a jeho dcérske podniky sú zahrnuté do konsolidovaného vykazovania informácií o udržateľnosti uvedeného materského podniku usadeného v tretej krajine a ak je konsolidované vykazovanie informácií o udržateľnosti vykonávané v súlade so štandardmi vykazovania informácií o udržateľnosti prijatými podľa článku 29b alebo spôsobom rovnocenným s týmito štandardmi vykazovania informácií o udržateľnosti, ako sa stanovuje v súlade s vykonávacím aktom o rovnocennosti štandardov vykazovania informácií o udržateľnosti prijatým podľa článku 23 ods. 4 tretieho pododseku smernice 2004/109/ES;

	
	ii)	materský podnik je finančným holdingovým podnikom podľa článku 2 ods. 15, ktorý nemá v Únii žiadne dcérske spoločnosti s prevádzkovou činnosťou;



Pozmeňujúci návrh		49

Návrh smernice
Článok 2 – odsek 1 – bod 4 – písmeno b c (nové)
Smernica 2013/34/EÚ
Článok 29a – odsek 9
	

	Platný text
	Pozmeňujúci návrh

	
	bc)	Odsek 9 sa nahrádza takto:

	„9.	Oslobodenie stanovené v odseku 8 sa vzťahuje aj na subjekty verejného záujmu, na ktoré sa vzťahujú požiadavky tohto článku, s výnimkou veľkých podnikov, ktoré sú subjektmi verejného záujmu v zmysle vymedzenia v článku 2 bode 1 písm. a) tejto smernice.“
	„9.	Oslobodenie stanovené v odseku 8 sa vzťahuje aj na subjekty verejného záujmu, na ktoré sa vzťahujú požiadavky tohto článku.“;



Pozmeňujúce návrhy 50 a 138

Návrh smernice
Článok 2 – odsek 1 – bod 5
Smernica 2013/34/EÚ
Článok 29aa
	

	Text predložený Komisiou
	Pozmeňujúci návrh

	5.	Vkladá sa tento článok 29aa:
	vypúšťa sa

	[...]
	



Pozmeňujúci návrh		51

Návrh smernice
Článok 2 – odsek 1 – bod 6 – písmeno -a
Smernica 2013/34/EÚ
Článok 29b – odsek 1 – pododsek 2 a (nový)
	

	Text predložený Komisiou
	Pozmeňujúci návrh

	
	-a)	Do odseku 1 sa za druhý pododsek vkladá tento pododsek:

	
	„Komisia po konzultácii s príslušnými zúčastnenými stranami vypracuje odvetvové usmernenia s cieľom pomôcť spoločnostiam v tom istom odvetví pri vykonávaní ich posúdení významnosti. Tieto usmernenia poskytujú cielenú podporu na identifikáciu a zverejňovanie vplyvov, rizík a príležitostí na udržateľnosť relevantných pre dané odvetvie, pričom sa zabezpečí konzistentnosť a porovnateľnosť medzi spoločnosťami pôsobiacimi v tom istom odvetví.“



Pozmeňujúci návrh		52

Návrh smernice
Článok 2 – odsek 1 – bod 6 – písmeno a
Smernica 2013/34/EÚ
Článok 29b – odsek 1
	

	Text predložený Komisiou
	Pozmeňujúci návrh

	a)	V odseku 1 sa vypúšťa tretí a štvrtý pododsek.
	a)	V odseku 1 sa vypúšťa tretí, štvrtý a šiesty pododsek.



Pozmeňujúci návrh		53

Návrh smernice
Článok 2 – odsek 1 – bod 6 – písmeno a a (nové)
Smernica 2013/34/EÚ
Článok 29b – odsek 2 – pododsek 1
	

	Platný text
	Pozmeňujúci návrh

	
	aa)	V odseku 2 sa prvý pododsek nahrádza takto:

	Štandardy vykazovania informácií o udržateľnosti zaisťujú kvalitu vykazovaných informácií tým, že vyžadujú, aby boli informácie zrozumiteľné, relevantné, overiteľné, porovnateľné a pravdivo podané. Štandardy vykazovania informácií o udržateľnosti nemajú vytvárať neprimeranú administratívnu záťaž pre podniky, a to aj tým, že v čo najväčšej miere zohľadňujú prácu globálnych normotvorných iniciatív týkajúcu sa vykazovania informácií o udržateľnosti, ako sa vyžaduje v odseku 5 písm. a).
	Štandardy vykazovania informácií o udržateľnosti zaisťujú kvalitu vykazovaných informácií tým, že vyžadujú, aby boli informácie jednoduché, prístupné, stručné, zrozumiteľné, primerané, relevantné, overiteľné, porovnateľné a pravdivo podané. Štandardy vykazovania informácií o udržateľnosti:

	
	a)	majú v čo najväčšej možnej miere kvantitatívnu povahu;

	
	b)	nevedú k dvojitému podávaniu správ ani k akémukoľvek prekrývaniu s povinnosťami vyplývajúcimi z iných legislatívnych nástrojov;

	
	c)	nevytvárajú neprimeranú administratívnu ani finančnú záťaž pre podniky; a

	
	d)	v čo najväčšej miere zabezpečujú interoperabilitu s medzinárodne uznávanými štandardmi stanovenými globálnymi normotvornými iniciatívami týkajúcimi sa vykazovania informácií o udržateľnosti, ako sa vyžaduje v odseku 5 písm. a)“;



Pozmeňujúce návrhy 236, 295 a 296

Návrh smernice
Článok 2 – odsek 1 – bod 6 – písmeno b
Smernica 2013/34/EÚ
Článok 29b – odsek 4 – pododsek 1
	

	Text predložený Komisiou
	Pozmeňujúci návrh

	b)	V odseku 4 prvom pododseku sa posledná veta nahrádza takto:
	b)	v odseku 4 sa prvý pododsek nahrádza takto:

	V štandardoch vykazovania informácií o udržateľnosti sa nešpecifikujú zverejnenia, na základe ktorých by sa od podnikov vyžadovalo, aby získavali od podnikov vo svojom hodnotovom reťazci, ktoré ku dňu, ku ktorému sa zostavuje ich účtovná závierka, neprekračujú počas účtovného roka priemerný počet 1 000 zamestnancov, akékoľvek informácie nad rámec informácií, ktoré sa majú zverejňovať podľa štandardov vykazovania informácií o udržateľnosti na dobrovoľné použitie uvedených v článku 29ca.
	„V štandardoch vykazovania informácií o udržateľnosti sa zohľadňujú ťažkosti vrátane právnych obmedzení vyplývajúcich z tejto smernice, ktorým podniky môžu čeliť pri zhromažďovaní informácií od aktérov v celom ich hodnotovom reťazci, a to najmä od tých, na ktorých sa nevzťahujú požiadavky vykazovať informácie o udržateľnosti stanovené v článku 19a alebo 29a, a od dodávateľov na rozvíjajúcich sa trhoch a v rozvíjajúcich sa ekonomikách. Štandardy vykazovania informácií o udržateľnosti bližšie určujú zverejňované informácie o hodnotových reťazcoch, ktoré sú primerané a relevantné vzhľadom na kapacity a charakteristiky podnikov v hodnotových reťazcoch a na rozsah a zložitosť ich činností, najmä tých podnikov, na ktoré sa nevzťahujú požiadavky na vykazovanie informácií o udržateľnosti stanovené v článku 19a alebo 29a. V štandardoch vykazovania informácií o udržateľnosti sa nešpecifikujú zverejnenia, na základe ktorých by sa od podnikov vyžadovalo, aby získavali od podnikov vo svojom hodnotovom reťazci, ktoré ku dňu, ku ktorému sa zostavuje ich účtovná závierka, neprekračujú počas účtovného roka priemerný počet 1 750 zamestnancov a čistý obrat 450 000 000 EUR, akékoľvek informácie nad rámec informácií, ktoré sa majú zverejňovať podľa štandardov vykazovania informácií o udržateľnosti na dobrovoľné použitie uvedených v článku 29ca.“;



Pozmeňujúci návrh		55

Návrh smernice
Článok 2 – odsek 1 – bod 8
Smernica 2013/34/EÚ
Článok 29ca – odsek 1
	

	Text predložený Komisiou
	Pozmeňujúci návrh

	1.	V snahe uľahčiť dobrovoľné vykazovanie informácií o udržateľnosti inými podnikmi, než sú podniky uvedené v článku 19a ods. 1 a článku 29a ods. 1, Komisia do [4 mesiace od nadobudnutia účinnosti tejto smernice] prijme delegovaný akt v súlade s článkom 49, ktorým sa doplní táto smernica s cieľom stanoviť štandardy vykazovania informácií o udržateľnosti na dobrovoľné použitie takýmito podnikmi.
	1.	V snahe uľahčiť dobrovoľné vykazovanie informácií o udržateľnosti inými podnikmi, než sú podniky uvedené v článku 19a ods. 1 a článku 29a ods. 1, a obmedziť informácie, ktoré sa môžu vyžadovať od takýchto podnikov na účely tejto smernice, Komisia do [4 mesiace od nadobudnutia účinnosti tejto smernice] prijme delegovaný akt v súlade s článkom 49, ktorým sa doplní táto smernica s cieľom stanoviť štandardy vykazovania informácií o udržateľnosti na dobrovoľné použitie takýmito podnikmi.



Pozmeňujúci návrh		56

Návrh smernice
Článok 2 – odsek 1 – bod 8
Smernica 2013/34/EÚ
Článok 29ca – odsek 2
	

	Text predložený Komisiou
	Pozmeňujúci návrh

	2.	Štandardy vykazovania informácií o udržateľnosti uvedené v odseku 1 musia byť primerané a relevantné vzhľadom na kapacity a vlastnosti podnikov, pre ktoré sú určené, ako aj vzhľadom na rozsah a zložitosť ich činností. V čo najväčšom rozsahu sa v nich zároveň bližšie určí štruktúra, ktorá sa má použiť na prezentáciu takýchto informácií o udržateľnosti.“
	2.	Štandardy vykazovania informácií o udržateľnosti uvedené v odseku 1 vychádzajú z odporúčania Komisie 2025/4984 a musia byť primerané veľkosti podnikov a relevantné vzhľadom na kapacity a vlastnosti podnikov, pre ktoré sú určené, ako aj vzhľadom na rozsah a zložitosť ich činností. V čo najväčšom rozsahu sa v nich zároveň bližšie určí štruktúra, ktorá sa má použiť na prezentáciu takýchto informácií o udržateľnosti. Podniky v rámci hodnotového reťazca si môžu vybrať vzor na vykazovanie informácií o udržateľnosti, aby sa od podnikov žiadajúcich o informácie nevyžadovalo, aby posudzovali alebo mapovali veľkostné kategórie všetkých subjektov vo svojom hodnotovom reťazci.



Pozmeňujúci návrh		57

Návrh smernice
Článok 2 – odsek 1 – bod 8
Smernica 2013/34/EÚ
Článok 29ca – odsek 3 (nový)
	

	Text predložený Komisiou
	Pozmeňujúci návrh

	
	3.	Komisia preskúma delegovaný akt uvedený v odseku 1 aspoň každé štyri roky od dátumu začatia jeho uplatňovania a v prípade potreby ho zmení s cieľom zohľadniť vývoj týkajúci sa vykazovania informácií o udržateľnosti.



Pozmeňujúci návrh		58

Návrh smernice
Článok 2 – odsek 1 – bod 8
Smernica 2013/34/EÚ
Článok 29ca – odsek 4 (nový)
	

	Text predložený Komisiou
	Pozmeňujúci návrh

	
	4.	Komisia pri zmene delegovaných aktov podľa odseku 3 zohľadňuje technické poradenstvo skupiny EFRAG.“;



Pozmeňujúci návrh		59

Návrh smernice
Článok 2 – odsek 1 – bod 10
Smernica 2013/34/EÚ
Článok 33 – odsek 1 – pododsek 2
	

	Text predložený Komisiou
	Pozmeňujúci návrh

	Odchylne od pododseku 1 členské štáty zabezpečia, aby členovia správnych, riadiacich a dozorných orgánov podniku, ktorí konajú v rámci právomocí, ktoré im boli priznané vnútroštátnym právom, nemali kolektívnu zodpovednosť za zabezpečenie toho, aby sa správa o hospodárení alebo v uplatniteľných prípadoch konsolidovaná správa o hospodárení vypracúvala v súlade s článkom 29d.“
	Odchylne od pododseku 1 môžu členské štáty zabezpečiť, aby členovia správnych, riadiacich a dozorných orgánov podniku, ktorí konajú v rámci právomocí, ktoré im boli priznané vnútroštátnym právom, nemali kolektívnu zodpovednosť za zabezpečenie toho, aby sa správa o hospodárení alebo v uplatniteľných prípadoch konsolidovaná správa o hospodárení vypracúvala v súlade s článkom 29d.“



Pozmeňujúce návrhy 237 a 297

Návrh smernice
Článok 2 – odsek 1 – bod 11 – písmeno b
Smernica 2013/34/EÚ
Článok 34 – odsek 2 a
	

	Text predložený Komisiou
	Pozmeňujúci návrh

	2a.	Členské štáty zabezpečia, aby sa názor uvedený v odseku 1 druhom pododseku písm. aa) vypracoval pri úplnom dodržiavaní povinnosti podnikov nesnažiť sa získať od podnikov v ich hodnotovom reťazci, ktoré ku dňu, ku ktorému sa zostavuje ich účtovná závierka, neprekračujú počas účtovného roka priemerný počet 1 000 zamestnancov, žiadne informácie nad rámec informácií uvedených v štandardoch na dobrovoľné použitie uvedených v článku 29ca, s výnimkou dodatočných informácií o udržateľnosti, ktoré si podniky v dotknutom odvetví bežne vymieňajú.
	2a.	Členské štáty zabezpečia, aby sa názor uvedený v odseku 1 druhom pododseku písm. aa) vypracoval pri úplnom dodržiavaní povinnosti podnikov nesnažiť sa získať od podnikov v ich hodnotovom reťazci, ktoré ku dňu, ku ktorému sa zostavuje ich účtovná závierka, neprekračujú počas účtovného roka priemerný počet 1 750 zamestnancov a čistý obrat 450 000 000 EUR, žiadne informácie nad rámec informácií uvedených v štandardoch na dobrovoľné použitie uvedených v článku 29ca, s výnimkou dodatočných informácií o udržateľnosti, ktoré si podniky v dotknutom odvetví bežne vymieňajú.“;



Pozmeňujúci návrh		61

Návrh smernice
Článok 2 – odsek 1 – bod 11 – písmeno b a (nové)
Smernica 2013/34/EÚ
Článok 34 – odsek 2 b (nový)
	

	Text predložený Komisiou
	Pozmeňujúci návrh

	
	ba)	Vkladá sa tento odsek:

	
	„2b. 	Členské štáty zabezpečia, aby sa stanovisko uvedené v odseku 1 druhom pododseku písm. aa) vypracovalo pri plnom rešpektovaní možnosti podnikov v hodnotovom reťazci neposkytnúť informácie vo výnimočných prípadoch, keď by podnik zriadený podľa právnych predpisov tretej krajiny mohol byť sankcionovaný z dôvodu právnych predpisov tretej krajiny jednoducho prenosom údajov o udržateľnosti.“;



Pozmeňujúci návrh		62

Návrh smernice
Článok 2 – odsek 1 – bod 12 – písmeno -a (nové)
Smernica 2013/34/EÚ
Článok 40a – odsek 1 – pododsek 1
	

	Platný text
	Pozmeňujúci návrh

	
	-a)	Prvý pododsek sa nahrádza takto:

	„Členský štát vyžaduje, aby dcérsky podnik usadený na jeho území, ktorého konečný materský podnik sa riadi právom tretej krajiny, uverejnil a sprístupnil správu o udržateľnosti obsahujúcu informácie uvedené v článku 29a ods. 2 písm. a) bodoch iii) až v), písm. b) až f) a v relevantnom prípade v článku 29a ods. 2 písm. h) na úrovni skupiny tohto konečného materského podniku z tretej krajiny.“
	„Členský štát vyžaduje, aby dcérsky podnik usadený na jeho území, ktorého konečný materský podnik sa riadi právom tretej krajiny, uverejnil a sprístupnil správu o udržateľnosti obsahujúcu informácie uvedené v článku 29a ods. 2 písm. a) bodoch iii) až v), písm. b) až f) a v relevantnom prípade v článku 29a ods. 2 písm. h) a v súlade s článkom 29a ods. 3 na úrovni skupiny tohto konečného materského podniku z tretej krajiny.“;



Pozmeňujúci návrh		63

Návrh smernice
Článok 2 – odsek 1 – bod 12 – písmeno a
Smernica 2013/34/EÚ
Článok 40a – odsek 1 – pododsek 2
	

	Text predložený Komisiou
	Pozmeňujúci návrh

	„Prvý pododsek sa uplatňuje len na veľké dcérske podniky v zmysle vymedzenia v článku 3 ods. 4 tejto smernice.“;
	„Prvý pododsek sa uplatňuje len na dcérske podniky, ktoré k súvahovému dňu počas predchádzajúceho účtovného obdobia prekročili čistý obrat 450 000 000 EUR.“;



Pozmeňujúci návrh		64

Návrh smernice
Článok 2 – odsek 1 – bod 12 – písmeno b
Smernica 2013/34/EÚ
Článok 40a – odsek 1 – pododsek 4
	

	Text predložený Komisiou
	Pozmeňujúci návrh

	b)	Štvrtý a piaty pododsek sa nahrádzajú takto:
	b)	Štvrtý pododsek sa nahrádza takto:

	„Pravidlo uvedené v treťom pododseku sa uplatňuje len na pobočku, ak podnik z tretej krajiny nemá dcérsky podnik uvedený v prvom pododseku a ak pobočka v predchádzajúcom účtovnom roku dosiahla čistý obrat, ktorý presahuje prahovú hodnotu uvedenú v článku 3 ods. 4 písm. b) tejto smernice.
	„Pravidlo uvedené v treťom pododseku sa uplatňuje len na pobočku, ak podnik z tretej krajiny nemá dcérsky podnik uvedený v prvom pododseku a ak pobočka v predchádzajúcom účtovnom roku dosiahla čistý obrat, ktorý presahuje sumu 450 000 000 miliónov EUR.



Pozmeňujúce návrhy 65 a 336

Návrh smernice
Článok 2 – odsek 1 – bod 12 – písmeno b a (nové)
Smernica 2013/34/EÚ
Článok 40a – odsek 1 – pododsek 5
	

	Text predložený Komisiou
	Pozmeňujúci návrh

	
	ba)	Piaty pododsek vypúšťa;

	Prvý a tretí pododsek sa vzťahujú na dcérske podniky alebo pobočky uvedené v uvedených pododsekoch len vtedy, ak podnik z tretej krajiny dosiahol na úrovni skupiny alebo, ak to nie je uplatniteľné, na individuálnej úrovni čistý obrat v Únii, ktorý presahuje 450 000 000 EUR za každý z posledných dvoch po sebe nasledujúcich účtovných rokov.“
	



Pozmeňujúci návrh		66

Návrh smernice
Článok 2 – odsek 1 – bod 13 – písmeno -a (nové)
Smernica 2013/34/EÚ
Článok 49 – odsek 2 – prvá veta
	

	Text predložený Komisiou
	Pozmeňujúci návrh

	
	-a)	V odseku 2 prvej vete sa vypúšťa odkaz na článok 29c;



Pozmeňujúci návrh		67

Návrh smernice
Článok 2 – odsek 1 – bod 13 – písmeno -a a (nové)
Smernica 2013/34/EÚ
Článok 49 – odsek 3 – prvá veta
	

	Text predložený Komisiou
	Pozmeňujúci návrh

	
	-aa)	V odseku 3 prvej vete sa vypúšťa odkaz na článok 29c;



Pozmeňujúci návrh		68

Návrh smernice
Článok 2 – odsek 1 – bod 13 – písmeno -a b (nové)
Smernica 2013/34/EÚ
Článok 49 – odsek 3b
	

	Text predložený Komisiou
	Pozmeňujúci návrh

	
	-ab)	Odsek 3b sa mení takto:

	
	i)	v prvom pododseku sa v úvodných slovách vypúšťa odkaz na článok 29c;

	
	ii)	vo štvrtom pododseku sa vypúšťa odkaz na článok 29c;

	
	iii)	v šiestom pododseku sa vypúšťa odkaz na článok 29c;



Pozmeňujúci návrh		69

Návrh smernice
Článok 2 – odsek 1 – bod 13 – písmeno a – úvodná časť
Smernica 2013/34/EÚ
Článok 49 – odsek 3c
	

	Text predložený Komisiou
	Pozmeňujúci návrh

	a)	Vkladajú sa tieto odseky 3c až 3e:
	a)	Vkladajú sa tieto odseky 3c a 3d:



Pozmeňujúci návrh		70

Návrh smernice
Článok 2 – odsek 1 – bod 13 – písmeno a
Smernica 2013/34/EÚ
Článok 49 – odsek 3c
	

	Text predložený Komisiou
	Pozmeňujúci návrh

	„3c.	Právomoc prijímať delegované akty uvedená v článku 19b ods. 5, článku 29aa ods. 5 a článku 29ca sa Komisii udeľuje na dobu neurčitú od [dátum nadobudnutia účinnosti pozmeňujúcej smernice].
	„3c.	Právomoc prijímať delegované akty uvedená v článku 29ca sa Komisii udeľuje na dobu neurčitú od [dátum nadobudnutia účinnosti pozmeňujúcej smernice].



Pozmeňujúci návrh		71

Návrh smernice
Článok 2 – odsek 1 – bod 13 – písmeno a
Smernica 2013/34/EÚ
Článok 49 – odsek 3d
	

	Text predložený Komisiou
	Pozmeňujúci návrh

	3d.	Delegovanie právomocí uvedené v článku 19b ods. 5, článku 29aa ods. 5 a článku 29ca môže Európsky parlament alebo Rada kedykoľvek odvolať. Rozhodnutím o odvolaní sa ukončuje delegovanie právomoci, ktoré sa v ňom uvádza. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť.
	3d.	Delegovanie právomocí uvedené v článku 29ca môže Európsky parlament alebo Rada kedykoľvek odvolať. Rozhodnutím o odvolaní sa ukončuje delegovanie právomoci, ktoré sa v ňom uvádza. Rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie alebo k neskoršiemu dátumu, ktorý je v ňom určený. Nie je ním dotknutá platnosť delegovaných aktov, ktoré už nadobudli účinnosť.



Pozmeňujúci návrh		72

Návrh smernice
Článok 2 – odsek 1 – bod 13 – písmeno a
Smernica 2013/34/EÚ
Článok 49 – odsek 3e
	

	Text predložený Komisiou
	Pozmeňujúci návrh

	3e.	Komisia pred prijatím a počas vypracúvania delegovaných aktov podľa článku 19b ods. 5 a článku 29aa ods. 5 zhromaždí všetky potrebné odborné znalosti, a to aj prostredníctvom konzultácií so skupinou expertov členských štátov pre udržateľné financovanie uvedenou v článku 24 nariadenia (EÚ) 2020/852.“
	vypúšťa sa



Pozmeňujúci návrh		73

Návrh smernice
Článok 2 – odsek 1 – bod 13 – písmeno b
Smernica 2013/34/EÚ
Článok 49 – odsek 5
	

	Text predložený Komisiou
	Pozmeňujúci návrh

	„5.	Delegovaný akt prijatý podľa článku 1 ods. 2, článku 3 ods. 13, článku 19b, 29aa, 29b, 29ca alebo 40b alebo článku 46 ods. 2 nadobudne účinnosť, len ak Európsky parlament alebo Rada voči nemu nevzniesli námietku v lehote dvoch mesiacov odo dňa oznámenia uvedeného aktu Európskemu parlamentu a Rade, alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o dva mesiace.“
	„5.	Delegovaný akt prijatý podľa článku 1 ods. 2, článku 3 ods. 13, článku 29b, 29ca alebo 40b alebo článku 46 ods. 2 nadobudne účinnosť, len ak Európsky parlament alebo Rada voči nemu nevzniesli námietku v lehote dvoch mesiacov odo dňa oznámenia uvedeného aktu Európskemu parlamentu a Rade, alebo ak pred uplynutím uvedenej lehoty Európsky parlament a Rada informovali Komisiu o svojom rozhodnutí nevzniesť námietku. Na podnet Európskeho parlamentu alebo Rady sa táto lehota predĺži o dva mesiace.“



Pozmeňujúce návrhy 238 a 298

Návrh smernice
Článok 3 – odsek 1 – bod 1 – písmeno b – bod i
Smernica (EÚ) 2022/2464
Článok 5 – odsek 2 – pododsek 1 – písmeno b – bod i
	

	Text predložený Komisiou
	Pozmeňujúci návrh

	i)	na veľké podniky, ktoré k svojmu súvahovému dňu prekračujú počas účtovného roka priemerný počet 1 000 zamestnancov;“;
	i)	na podniky, ktoré k svojmu súvahovému dňu prekračujú počas účtovného roka priemerný počet 1 750 zamestnancov a čistý obrat 450 000 000 EUR;“;



Pozmeňujúce návrhy 239 a 299

Návrh smernice
Článok 3 – odsek 1 – bod 1 – písmeno b – bod ii
Smernica (EÚ) 2022/2464
Článok 5 – odsek 2 – pododsek 1 – písmeno b – bod ii
	

	Text predložený Komisiou
	Pozmeňujúci návrh

	ii)	na materské podniky veľkej skupiny, ktoré k svojmu súvahovému dňu prekračujú na konsolidovanom základe počas účtovného roka priemerný počet 1 000 zamestnancov;“;
	ii)	na materské podniky skupiny, ktoré k svojmu súvahovému dňu prekračujú na konsolidovanom základe počas účtovného roka priemerný počet 1 750 zamestnancov a čistý obrat 450 000 000 EUR;“;



Pozmeňujúce návrhy 240 a 300

Návrh smernice
Článok 3 – odsek 1 – bod 2 – písmeno b – bod i
Smernica (EÚ) 2022/2464
Článok 5 – odsek 2 – pododsek 3 – písmeno b – bod i
	

	Text predložený Komisiou
	Pozmeňujúci návrh

	i)	na emitentov v zmysle vymedzenia v článku 2 ods. 1 písm. d) smernice 2004/109/ES, ktorí sú veľkými podnikmi v zmysle článku 3 ods. 4 smernice 2013/34/EÚ, ktorí k svojmu súvahovému dňu prekračujú počas účtovného roka priemerný počet 1 000 zamestnancov;“;
	i)	na emitentov v zmysle vymedzenia v článku 2 ods. 1 písm. d) smernice 2004/109/ES, ktorí sú podnikmi, ktoré k svojmu súvahovému dňu prekračujú počas účtovného roka priemerný počet 1 750 zamestnancov a čistý obrat 450 000 000 EUR;“;



Pozmeňujúce návrhy 241 a 301

Návrh smernice
Článok 3 – odsek 1 – bod 2 – písmeno b – bod ii
Smernica (EÚ) 2022/2464
Článok 5 – odsek 2 – pododsek 3 – písmeno b – bod ii
	

	Text predložený Komisiou
	Pozmeňujúci návrh

	ii)	na emitentov v zmysle vymedzenia v článku 2 ods. 1 písm. d) smernice 2004/109/ES, ktorí sú materskými podnikmi veľkej skupiny, ktorí k svojmu súvahovému dňu prekračujú na konsolidovanom základe počas účtovného roka priemerný počet 1 000 zamestnancov;
	ii)	na emitentov v zmysle vymedzenia v článku 2 ods. 1 písm. d) smernice 2004/109/ES, ktorí sú materskými podnikmi skupiny, ktorí k svojmu súvahovému dňu prekračujú na konsolidovanom základe počas účtovného roka priemerný počet 1 750 zamestnancov a čistý obrat 450 000 000 EUR;“;



Pozmeňujúce návrhy 397 a 302

Návrh smernice
Článok 4 – odsek 1 – bod 1 – úvodná časť
Smernica (EÚ) 2024/1760
Článok 1 – odsek 1 – písmeno c
	

	Text predložený Komisiou
	Pozmeňujúci návrh

	1.	V článku 1 ods. 1 sa písmeno c) nahrádza takto:
	1.	V článku 1 ods. 1 sa písmeno c) vypúšťa.


Or. <Original>{EN}en</Original>

Pozmeňujúci návrh		304

Návrh smernice
Článok 4 – odsek 1 – bod 1a (nový)
Smernica (EÚ) 2024/1760
Článok 2
	

	Text predložený Komisiou
	Pozmeňujúci návrh

	
	1a.	Článok 2 sa mení takto:

	
	a) 	v odseku 1 sa písmeno a) nahrádza takto:

	
	„a) 	spoločnosť mala v priemere viac ako 5 000 zamestnancov a dosiahla celosvetový čistý obrat viac ako 1,5 miliardy EUR v poslednom finančnom roku, za ktorý bola alebo mala byť prijatá ročná účtovná závierka“;

	
	b) 	v odseku 2 sa písmeno a) nahrádza takto:

	
	„a) 	spoločnosť dosiahla v Únii vo finančnom roku, ktorý predchádzal poslednému finančnému roku, čistý obrat viac ako 1,5 miliardy EUR;“

	
	c) 	v odseku 3 sa prvý pododsek nahrádza takto:

	
	„3. 	Ak hlavná činnosť hlavnej materskej spoločnosti je držba podielov v prevádzkových dcérskych spoločnostiach a hlavná materská spoločnosť sa nezúčastňuje na prijímaní riadiacich, prevádzkových alebo finančných rozhodnutí, ktoré sa týkajú skupiny alebo jednej alebo viacerých jej dcérskych spoločností, môže byť oslobodená od plnenia povinností podľa tejto smernice. Táto výnimka podlieha podmienke, že jedna z dcérskych spoločností hlavnej materskej spoločnosti usadených v Únii je určená na plnenie povinností stanovených v článkoch 6 až 16 v mene hlavnej materskej spoločnosti vrátane povinností hlavnej materskej spoločnosti, pokiaľ ide o činnosti jej dcérskych spoločností. V takom prípade má určená dcérska spoločnosť všetky potrebné prostriedky a zákonnú právomoc na účinné plnenie týchto povinností, najmä na zabezpečenie toho, aby určená dcérska spoločnosť získala od spoločností skupiny relevantné informácie a dokumenty na splnenie povinností hlavnej materskej spoločnosti podľa tejto smernice.“;



Pozmeňujúci návrh		81

Návrh smernice
Článok 4 – odsek 1 – bod 2 – úvodná časť
Smernica (EÚ) 2024/1760
Článok 3 – odsek 1
	

	Text predložený Komisiou
	Pozmeňujúci návrh

	2.	V článku 3 ods. 1 sa písmeno n) nahrádza takto:
	2.	Článok 3 ods. 1 sa mení takto:



Pozmeňujúci návrh		83

Návrh smernice
Článok 4 – odsek 1 – bod 2 – písmeno b (nové)
Smernica (EÚ) 2024/1760
Článok 3 – odsek 1 – písmeno w (nové)
	

	Text predložený Komisiou
	Pozmeňujúci návrh

	
	b)	Dopĺňa sa toto písmeno:

	
	„w)	„primerane dostupné informácie“ sú informácie, ktoré môže spoločnosť získať z vlastných alebo existujúcich alebo sekundárnych zdrojov bez toho, aby kontaktovala obchodného partnera.“;



Pozmeňujúci návrh		84

Návrh smernice
Článok 4 – odsek 1 – bod 3 – úvodná časť
Smernica (EÚ) 2024/1760
„Článok 4
	

	Text predložený Komisiou
	Pozmeňujúci návrh

	3.	 Článok 4 sa nahrádza takto:
	3.	Článok 4 sa mení takto:



Pozmeňujúci návrh		85

Návrh smernice
Článok 4 – odsek 1 – bod 3 – písmeno a (nové)
Smernica (EÚ) 2024/1760
Článok 4 – odsek 1
	

	Text predložený Komisiou
	Pozmeňujúci návrh

	
	a)	Odsek 1 sa nahrádza takto:

	1.	Bez toho, aby bol dotknutý článok 1 ods. 2 a 3, členské štáty do svojho vnútroštátneho práva nezavedú v oblasti pôsobnosti tejto smernice ustanovenia stanovujúce povinnosti náležitej starostlivosti v oblasti ľudských práv a životného prostredia, ktoré sa odchyľujú od ustanovení článkov 6 a 8, článku 10 ods. 1 až 5, článku 11 ods. 1 až 6 a článku 14.
	Bez toho, aby bol dotknutý článok 1 ods. 2 a 3, členské štáty do svojho vnútroštátneho práva nezavedú v oblasti pôsobnosti tejto smernice ustanovenia, ktoré sa odchyľujú od ustanovení článkov  6 až 16.



Pozmeňujúci návrh		86

Návrh smernice
Článok 4 – odsek 1 – bod 3 – písmeno b (nové)
Smernica (EÚ) 2024/1760
Článok 4 – odsek 2
	

	Text predložený Komisiou
	Pozmeňujúci návrh

	
	b)	Odsek 2 sa vypúšťa. 

	2.	Bez ohľadu na odsek 1 táto smernica nebráni členským štátom v tom, aby do svojho vnútroštátneho práva zaviedli prísnejšie ustanovenia, ktoré sa odchyľujú od ustanovení stanovených v článkoch 6 a 8, článku 10 ods. 1 až 5, článku 11 ods. 1 až 6 a článku 14, alebo ustanovenia, ktoré sú konkrétnejšie z hľadiska cieľa alebo oblasti pôsobnosti vrátane regulácie špecifických výrobkov, služieb alebo situácií, s cieľom dosiahnuť odlišnú úroveň ochrany ľudských, pracovných a sociálnych práv, životného prostredia alebo klímy.“
	



Pozmeňujúci návrh		305

Návrh smernice
Článok 4 – odsek 1 – bod 3 a (nový)
Smernica (EÚ) 2024/1760
Článok 6 – odsek 4
	

	Text predložený Komisiou
	Pozmeňujúci návrh

	
	3a.	Článok 6 sa mení takto:

	
	a) 	odsek 1 sa mení takto:

	
	„1. 	Členské štáty zabezpečia, aby materské spoločnosti, ktoré patria do rozsahu pôsobnosti tejto smernice, mohli plniť povinnosti stanovené v článkoch 7 až 11 v mene spoločností, ktoré sú dcérskymi spoločnosťami uvedených materských spoločností a patria do rozsahu pôsobnosti tejto smernice, ak sa tým zabezpečí účinné dodržiavanie povinností. Týmto nie je dotknutá skutočnosť, že takéto dcérske spoločnosti podliehajú výkonu právomocí dozorného orgánu v súlade s článkom 25, ani ich občianskoprávna zodpovednosť v súlade s článkom 29.“;

	
	b) 	odsek 3 sa vypúšťa;

	
	c) 	dopĺňa sa tento odsek:

	
	„3a. 	Ak spoločnosť, na ktorú sa vzťahuje táto smernica, nadobudne spoločnosť, ktorá nepatrí do rozsahu pôsobnosti tejto smernice, nadobúdajúca spoločnosť má dva roky na začlenenie procesov zakúpenej spoločnosti do svojej vlastnej politiky náležitej starostlivosti.“;



Pozmeňujúci návrh		88

Návrh smernice
Článok 4 – odsek 1 – bod 4 – písmeno a
Smernica (EÚ) 2024/1760
Článok 8 – odsek 2
	

	Text predložený Komisiou
	Pozmeňujúci návrh

	a)	V odseku 2 sa písmeno b) nahrádza takto:
	a)	Odsek 2 sa nahrádza takto:

	
	„2.	V rámci povinnosti stanovenej v odseku 1 a prijatia prístupu založeného na posúdení rizika, ktorý prihliada na relevantné rizikové faktory vrátane geografických a kontextových rizikových faktorov, ako je úroveň presadzovania práva; rizikových faktorov odvetvia, produktu alebo služby, ako aj rizikových faktorov obchodnej činnosti alebo obchodných partnerov, ako je napríklad to, či obchodný partner nie je spoločnosťou, na ktorú sa vzťahuje táto smernica, spoločnosti prijmú primerané opatrenia na:

	
	a)	stanovenie rozsahu na základe primerane dostupných informácií s cieľom identifikovať všeobecné oblasti vo svojich vlastných činnostiach, činnostiach svojich dcérskych spoločností a v prípade, že súvisia s ich reťazcami činností, v činnostiach svojich obchodných partnerov, v ktorých je najpravdepodobnejšie, že nepriaznivé vplyvy sa vyskytnú a budú najzávažnejšie;

	b)	na základe výsledkov zmapovania uvedeného v písmene a) vykonanie hĺbkového posúdenia svojich vlastných činností, činností svojich dcérskych spoločností a v prípade, že súvisia s ich reťazcami činností, činností svojich priamych obchodných partnerov v oblastiach, v ktorých je najpravdepodobnejší výskyt nepriaznivých vplyvov a v ktorých je najpravdepodobnejšie, že budú tieto vplyvy závažné.“
	b)	na základe výsledkov stanovenia rozsahu uvedeného v písmene a) a v prípade, keď spoločnosť na základe relevantných a overiteľných informácií má dôvod domnievať sa, že sa vyskytli alebo môžu vzniknúť nepriaznivé vplyvy, vykonanie ďalšieho posúdenia len v oblastiach, v ktorých je najpravdepodobnejší výskyt nepriaznivých vplyvov a v ktorých je najpravdepodobnejšie, že budú tieto vplyvy závažné. Od spoločností sa nevyžaduje, aby od obchodných partnerov požadovali akékoľvek informácie, ak sa nezistili žiadne pravdepodobné a závažné riziká. Spoločnosti majú možnosť uprednostniť posudzovanie priamych obchodných partnerov, a to v súlade so závažnosťou a pravdepodobnosťou nepriaznivých vplyvov.“;



Pozmeňujúci návrh		89

Návrh smernice
Článok 4 – odsek 1 – bod 4 – písmeno b
Smernica (EÚ) 2024/1760
Článok 8 – odsek 2a
	

	Text predložený Komisiou
	Pozmeňujúci návrh

	b)	Vkladá sa tento odsek 2a:
	vypúšťa sa

	2a.	Ak má spoločnosť vierohodné informácie, ktoré naznačujú, že sa vyskytli alebo môžu vyskytnúť nepriaznivé vplyvy na úrovni činností nepriameho obchodného partnera, vykoná hĺbkové posúdenie. Spoločnosť vykoná takéto posúdenie vždy, keď je nepriama – a nie priama – povaha vzťahu s daným obchodným partnerom výsledkom umelo navodenej situácie, ktorá neodzrkadľuje hospodársku realitu, ale poukazuje na obchádzanie odseku 2 písm. b). Ak sa posúdením potvrdí pravdepodobnosť alebo existencia nepriaznivého vplyvu, takýto vplyv sa považuje za identifikovaný.
	

	Prvým pododsekom nie je dotknutá skutočnosť, že spoločnosť zvažuje dostupné informácie o nepriamych obchodných partneroch a či sa títo obchodní partneri môžu pri výbere priameho obchodného partnera riadiť pravidlami a zásadami stanovenými v kódexe správania spoločnosti.
	

	Bez ohľadu na prvý pododsek a bez ohľadu na to, či sú k dispozícii vierohodné informácie o nepriamych obchodných partneroch, spoločnosť požiada priameho obchodného partnera o zmluvné záruky, že tento obchodný partner zabezpečí dodržiavanie kódexu správania spoločnosti ustanovením zodpovedajúcich zmluvných záruk od jeho obchodných partnerov. Zodpovedajúcim spôsobom sa uplatňuje článok 10 ods. 2 písm. b) a e).“
	



Pozmeňujúci návrh		90

Návrh smernice
Článok 4 – odsek 1 – bod 4 – písmeno b a (nové)
Smernica (EÚ) 2024/1760
Článok 8 – odsek 3
	

	Text predložený Komisiou
	Pozmeňujúci návrh

	
	ba)	Odsek 3 sa nahrádza takto:

	3.	Členské štáty zabezpečia, aby na účely identifikácie a posúdenia nepriaznivých vplyvov uvedených v odseku 1, v príslušných prípadoch na základe kvantitatívnych a kvalitatívnych informácií, boli spoločnosti oprávnené využívať vhodné zdroje vrátane nezávislých správ a informácií získaných prostredníctvom mechanizmu oznamovania a postupu podávania sťažností stanoveného v článku 14.
	„3.	Členské štáty zabezpečia, aby sa spoločnosti na účely stanovenia rozsahu uvedeného v odseku 2 písm. a) nesnažili získať informácie od svojich obchodných partnerov, ale využili jedine informácie, ktoré sú už primerane k dispozícii, vrátane rizikových faktorov.“;



Pozmeňujúci návrh		91

Návrh smernice
Článok 4 – odsek 1 – bod 4 – písmeno c
Smernica (EÚ) 2024/1760
Článok 8 – odsek 4
	

	Text predložený Komisiou
	Pozmeňujúci návrh

	„4.	Ak informácie potrebné na hĺbkové posúdenie stanovené v odseku 2 písm. b) a odseku 2a možno získať od rozličných obchodných partnerov, spoločnosť prednostne žiada takéto informácie, ak je to primerané, priamo od obchodného partnera či partnerov, pri ktorých je najpravdepodobnejší výskyt nepriaznivých vplyvov.“
	„4.	Členské štáty zabezpečia, aby sa spoločnosti na účely ďalšieho posúdenia stanoveného v tomto článku ods. 2 písm. b) nesnažili získať informácie od obchodných partnerov, ak to nie je nevyhnutné. Ak má obchodný partner menej ako 5 000 zamestnancov, spoločnosti môžu takéto informácie požadovať len ako poslednú možnosť a ak ich nemožno odôvodnene získať inými prostriedkami, najmä z existujúcich alebo sekundárnych zdrojov. V každom prípade musí byť každá žiadosť cielená, odôvodnená a primeraná.

	
	Ak informácie potrebné na ďalšie posúdenie stanovené v odseku 2 písm. b) možno získať od rozličných obchodných partnerov, spoločnosť vyhľadáva takéto informácie, ak je to primerané, priamo u obchodného partnera či partnerov, pri ktorých je najpravdepodobnejší výskyt nepriaznivých vplyvov. Informácie sa môžu vyhľadávať individuálne alebo spoločne.“;



Pozmeňujúci návrh		92

Návrh smernice
Článok 4 – odsek 1 – bod 4 – písmeno d
Smernica (EÚ) 2024/1760
Článok 8 – odsek 5
	

	Text predložený Komisiou
	Pozmeňujúci návrh

	„5.	Členské štáty zabezpečia, aby sa spoločnosti pri mapovaní stanovenom v odseku 2 písm. a) nesnažili získať od priamych obchodných partnerov s menej než 500 zamestnancami informácie nad rámec informácií uvedených v štandardoch na dobrovoľné použitie uvedených v článku 29a smernice 2013/34/EÚ.
	„5.	Členské štáty zabezpečia, aby na účely identifikácie a posúdenia nepriaznivých vplyvov uvedených v odseku 1, v príslušných prípadoch na základe kvantitatívnych a kvalitatívnych informácií, boli spoločnosti oprávnené využívať vhodné zdroje vrátane nezávislých správ, digitálnych riešení, iniciatív odvetvia alebo viacerých zainteresovaných strán, spolupráce a informácií získaných prostredníctvom mechanizmu oznamovania a postupu podávania sťažností stanoveného v článku 14.

	Odchylne od prvého pododseku, ak sú na mapovanie stanovené v odseku 2 písm. a) potrebné dodatočné informácie, keďže existujú náznaky pravdepodobných nepriaznivých vplyvov alebo preto, že štandardy sa na relevantné vplyvy nevzťahujú, a ak takéto dodatočné informácie nemožno primerane získať inými prostriedkami, spoločnosť si môže takéto informácie vyžiadať od daného obchodného partnera.“
	Ak spoločnosti napriek tomu, že prijali vhodné opatrenia na identifikáciu nepriaznivých vplyvov, nemajú všetky potrebné informácie o svojich reťazcoch činností, musia byť schopné primerane vysvetliť, prečo takéto informácie nemožno získať. Ak v dôsledku toho nemohli prijať vhodné opatrenia na prevenciu, zmiernenie, odstránenie alebo minimalizáciu nepriaznivého vplyvu, nesmú byť penalizované.“;



Pozmeňujúci návrh		93

Návrh smernice
Článok 4 – odsek 1 – bod 4 a (nový)
Smernica (EÚ) 2024/1760
Článok 9
	

	Platný text
	Pozmeňujúci návrh

	
	4a.	Článok 9 sa nahrádza takto:

	Článok 9
	Článok 9

	Priorizácia identifikovaných skutočných a potenciálnych nepriaznivých vplyvov
	Priorizácia identifikovaných skutočných a potenciálnych nepriaznivých vplyvov

	1.	Členské štáty zabezpečia, aby v prípade, že nie je možné súčasne a v plnom rozsahu predchádzať všetkým identifikovaným nepriaznivým vplyvom, zmierňovať ich, odstrániť ich alebo minimalizovať, spoločnosti s cieľom splniť povinnosti stanovené v článku 10 alebo 11 zoradili nepriaznivé vplyvy identifikované podľa článku 8 podľa priority.
	1.	Členské štáty zabezpečia, aby v prípade, že nie je možné, aby spoločnosti predchádzali všetkým nepriaznivým vplyvom identifikovaným podľa článku 8, zmierňovali ich, odstránili alebo minimalizovali, aby tieto spoločnosti mohli zoradiť podľa priority tie najzávažnejšie a najpravdepodobnejšie nepriaznivé vplyvy, a tým splnili povinnosti stanovené v článku 10 alebo 11.“

	2.	Zoradenie podľa priority uvedené v odseku 1 sa určuje na základe závažnosti a pravdepodobnosti nepriaznivého vplyvu.
	2.	Po vyriešení najzávažnejších a najpravdepodobnejších nepriaznivých vplyvov v súlade s článkom 10 alebo 11 v primeranej lehote spoločnosť rieši menej závažné a menej pravdepodobné nepriaznivé vplyvy.

	3.	Po vyriešení najzávažnejších a najpravdepodobnejších nepriaznivých vplyvov v súlade s článkom 10 alebo 11 v primeranej lehote spoločnosť rieši menej závažné a menej pravdepodobné nepriaznivé vplyvy.
	3.	Ak sa rozhodnutia o zoradení podľa priority prijímajú v súlade s týmto článkom, členské štáty zabezpečia, aby spoločnosti neboli penalizované podľa článku 25 alebo 27 za akúkoľvek škodu vyplývajúcu z akýchkoľvek menej závažných nepriaznivých vplyvov, ktoré ešte neboli riešené.“;



Pozmeňujúce návrhy 246 a 306

Návrh smernice
Článok 4 – odsek 1 – bod 5
Smernica (EÚ) 2024/1760
Článok 10 – odsek 6 – pododsek 1 – úvodná časť
	

	Text predložený Komisiou
	Pozmeňujúci návrh

	Pokiaľ ide o potenciálne nepriaznivé vplyvy uvedené v odseku 1, ktorým sa nedalo predísť ani ich primerane zmierniť opatreniami stanovenými v odsekoch 2, 4 a 5, spoločnosť sa v rámci krajnej možnosti:
	Pokiaľ ide o potenciálne nepriaznivé vplyvy uvedené v odseku 1, ktorým sa nedalo predísť ani ich primerane zmierniť opatreniami stanovenými v odsekoch 2, 4 a 5, spoločnosť v rámci krajnej možnosti môže:



Pozmeňujúci návrh		94

Návrh smernice
Článok 4 – odsek 1 – bod 5
Smernica (EÚ) 2024/1760
Článok 10 – odsek 6 – pododsek 1 – písmeno c
	

	Text predložený Komisiou
	Pozmeňujúci návrh

	c)	využije alebo zvýši svoj pákový efekt tak, že vo vzťahu k dotknutým činnostiam pozastaví obchodný vzťah.
	c)	využije alebo zvýši podľa možností svoj pákový efekt tak, že vo vzťahu k dotknutým činnostiam dočasne pozastaví obchodný vzťah.



Pozmeňujúci návrh		95

Návrh smernice
Článok 4 – odsek 1 – bod 5
Smernica (EÚ) 2024/1760
Článok 10 – odsek 6 – pododsek 2
	

	Text predložený Komisiou
	Pozmeňujúci návrh

	Pokiaľ existuje odôvodnený predpoklad, že posilnený plán preventívnych opatrení bude úspešný, samotná skutočnosť pokračovania v spolupráci s daným obchodným partnerom nezakladá zodpovednosť spoločnosti.
	Pokiaľ existuje odôvodnený predpoklad, že posilnený plán preventívnych opatrení bude úspešný, samotná skutočnosť pokračovania v spolupráci s daným obchodným partnerom nevystavuje spoločnosť sankciám podľa článku 27 ani zodpovednosti podľa článku 29.



Pozmeňujúci návrh		96

Návrh smernice
Článok 4 – odsek 1 – bod 5
Smernica (EÚ) 2024/1760
Článok 10 – odsek 6 – pododsek 3
	

	Text predložený Komisiou
	Pozmeňujúci návrh

	Pred pozastavením obchodného vzťahu spoločnosť posúdi, či možno odôvodnene očakávať, že nepriaznivé vplyvy takéhoto konania budú zjavne závažnejšie než nepriaznivý vplyv, ktorému nebolo možné predísť ani ho primerane zmierniť. V takom prípade sa od spoločnosti nevyžaduje, aby obchodný vzťah pozastavila, pričom spoločnosť musí byť schopná poskytnúť príslušnému dozornému orgánu riadne odôvodnenie takéhoto rozhodnutia.
	Pred dočasným pozastavením obchodného vzťahu spoločnosť po konzultácii s príslušnými zainteresovanými stranami posúdi, či neexistuje žiadna dostupná alternatíva k tomuto obchodnému vzťahu, ktorým sa poskytuje surovina, výrobok alebo služba, ktoré sú nevyhnutné na výrobu tovaru alebo poskytovanie služieb spoločnosťou, a či by takéto pozastavenie spôsobilo spoločnosti značnú škodu, alebo či možno odôvodnene očakávať, že nepriaznivé vplyvy takéhoto konania budú zjavne závažnejšie než nepriaznivý vplyv, ktorému nebolo možné predísť ani ho primerane zmierniť. V takom prípade sa od spoločnosti nevyžaduje, aby obchodný vzťah pozastavila, pričom spoločnosť musí byť schopná poskytnúť príslušnému dozornému orgánu riadne odôvodnenie takéhoto rozhodnutia.



Pozmeňujúci návrh		97

Návrh smernice
Článok 4 – odsek 1 – bod 5
Smernica (EÚ) 2024/1760
Článok 10 – odsek 6 – pododsek 4
	

	Text predložený Komisiou
	Pozmeňujúci návrh

	Členské štáty zabezpečia, aby v zmluvách, ktoré sa riadia ich právom, existovala možnosť pozastaviť obchodný vzťah v súlade s prvým pododsekom, s výnimkou zmlúv, pri ktorých sú strany zo zákona povinné ich uzavrieť.
	Členské štáty zabezpečia, aby v zmluvách, ktoré sa riadia ich právom, existovala možnosť pozastaviť alebo ukončiť obchodný vzťah, s výnimkou zmlúv, pri ktorých sú strany zo zákona povinné ich uzavrieť.



Pozmeňujúce návrhy 247 a 307

Návrh smernice
Článok 4 – odsek 1 – bod 6
Smernica (EÚ) 2024/1760
Článok 11 – odsek 7 – pododsek 1 – úvodná časť
	

	Text predložený Komisiou
	Pozmeňujúci návrh

	Pokiaľ ide o skutočné nepriaznivé vplyvy uvedené v odseku 1, ktorým sa nedalo predísť ani ich primerane zmierniť opatreniami stanovenými v odsekoch 3, 5 a 6, spoločnosť sa v rámci krajnej možnosti:
	„7.	Pokiaľ ide o skutočné nepriaznivé vplyvy uvedené v odseku 1, ktoré sa nedali odstrániť alebo ktorých rozsah sa nedal minimalizovať opatreniami stanovenými v odsekoch 3, 5 a 6, spoločnosť sa v rámci krajnej možnosti môže:



Pozmeňujúci návrh		99

Návrh smernice
Článok 4 – odsek 1 – bod 6
Smernica (EÚ) 2024/1760
Článok 11 – odsek 7 – pododsek 1 – písmeno b
	

	Text predložený Komisiou
	Pozmeňujúci návrh

	b)	ak to umožňuje právo upravujúce jej vzťah s dotknutým obchodným partnerom, bez zbytočného odkladu prijme a vykoná posilnený plán preventívnych opatrení pre konkrétny nepriaznivý vplyv, a to za predpokladu, že existuje odôvodnený predpoklad, že toto úsilie bude úspešné, a
	b)	ak to umožňuje právo upravujúce jej vzťah s dotknutým obchodným partnerom, bez zbytočného odkladu prijme a vykoná posilnený plán nápravných opatrení pre konkrétny nepriaznivý vplyv, a to za predpokladu, že existuje odôvodnený predpoklad, že toto úsilie bude úspešné, a



Pozmeňujúci návrh		100

Návrh smernice
Článok 4 – odsek 1 – bod 6
Smernica (EÚ) 2024/1760
Článok 11 – odsek 7 – pododsek 1 – písmeno c
	

	Text predložený Komisiou
	Pozmeňujúci návrh

	c)	využije alebo zvýši svoj pákový efekt tak, že vo vzťahu k dotknutým činnostiam pozastaví obchodný vzťah.
	c)	využije alebo zvýši podľa možností svoj pákový efekt tak, že vo vzťahu k dotknutým činnostiam dočasne pozastaví obchodný vzťah.



Pozmeňujúci návrh		101

Návrh smernice
Článok 4 – odsek 1 – bod 6
Smernica (EÚ) 2024/1760
Článok 11 – odsek 7 – pododsek 2
	

	Text predložený Komisiou
	Pozmeňujúci návrh

	Pokiaľ existuje odôvodnený predpoklad, že posilnený plán preventívnych opatrení bude úspešný, samotná skutočnosť pokračovania v spolupráci s daným obchodným partnerom nezakladá zodpovednosť spoločnosti.
	Pokiaľ existuje odôvodnený predpoklad, že posilnený plán nápravných opatrení bude úspešný, samotná skutočnosť pokračovania v spolupráci s daným obchodným partnerom nevystavuje spoločnosť sankciám podľa článku 27 ani zodpovednosti podľa článku 29.



Pozmeňujúci návrh		102

Návrh smernice
Článok 4 – odsek 1 – bod 6
Smernica (EÚ) 2024/1760
Článok 11 – odsek 7 – pododsek 3
	

	Text predložený Komisiou
	Pozmeňujúci návrh

	Pred pozastavením obchodného vzťahu spoločnosť posúdi, či možno odôvodnene očakávať, že nepriaznivé vplyvy takéhoto konania budú zjavne závažnejšie než nepriaznivý vplyv, ktorému nebolo možné predísť ani ho primerane zmierniť. V takom prípade sa od spoločnosti nevyžaduje, aby obchodný vzťah pozastavila, pričom spoločnosť musí byť schopná poskytnúť príslušnému dozornému orgánu riadne odôvodnenie takéhoto rozhodnutia.
	Pred dočasným pozastavením obchodného vzťahu spoločnosť po konzultácii s príslušnými zainteresovanými stranami posúdi, či neexistuje žiadna dostupná alternatíva k tomuto obchodnému vzťahu, ktorou by sa zabezpečila surovina, výrobok alebo služba, ktoré sú nevyhnutné na výrobu tovaru alebo poskytovanie služieb touto spoločnosťou, a či by takéto pozastavenie spôsobilo spoločnosti značnú škodu, alebo či možno odôvodnene očakávať, že nepriaznivé vplyvy takéhoto konania budú zjavne závažnejšie než nepriaznivý vplyv, ktorý nebolo možné ukončiť alebo ktorého rozsah nebolo možné primerane minimalizovať. V takom prípade sa od spoločnosti nevyžaduje, aby obchodný vzťah pozastavila, pričom spoločnosť musí byť schopná poskytnúť príslušnému dozornému orgánu riadne odôvodnenie takéhoto rozhodnutia.



Pozmeňujúci návrh		103

Návrh smernice
Článok 4 – odsek 1 – bod 6
Smernica (EÚ) 2024/1760
Článok 11 – odsek 7 – pododsek 4
	

	Text predložený Komisiou
	Pozmeňujúci návrh

	Členské štáty zabezpečia, aby v zmluvách, ktoré sa riadia ich právom, existovala možnosť pozastaviť obchodný vzťah v súlade s prvým pododsekom, s výnimkou zmlúv, pri ktorých sú strany zo zákona povinné ich uzavrieť.
	Členské štáty zabezpečia, aby v zmluvách, ktoré sa riadia ich právom, existovala možnosť pozastaviť alebo ukončiť obchodný vzťah, s výnimkou zmlúv, pri ktorých sú strany zo zákona povinné ich uzavrieť.



Pozmeňujúci návrh		104

Návrh smernice
Článok 4 – odsek 1 – bod 6
Smernica (EÚ) 2024/1760
Článok 11 – odsek 7 – pododsek 6
	

	Text predložený Komisiou
	Pozmeňujúci návrh

	Ak sa spoločnosť rozhodne nepozastaviť obchodný vzťah v súlade s týmto článkom, monitoruje potenciálny nepriaznivý vplyv a pravidelne posudzuje svoje rozhodnutie a to, či sú k dispozícii ďalšie vhodné opatrenia.“;
	Ak sa spoločnosť rozhodne nepozastaviť obchodný vzťah v súlade s týmto článkom, monitoruje skutočný nepriaznivý vplyv a pravidelne posudzuje svoje rozhodnutie a to, či sú k dispozícii ďalšie vhodné opatrenia.“;



Pozmeňujúci návrh		105

Návrh smernice
Článok 4 – odsek 1 – bod 8
Smernica (EÚ) 2024/1760
Článok 15 – druhá veta
	

	Text predložený Komisiou
	Pozmeňujúci návrh

	„Takéto posúdenia sú v relevantných prípadoch založené na kvalitatívnych a kvantitatívnych ukazovateľoch a uskutočňujú sa bez zbytočného odkladu po výskyte významnej zmeny, najmenej však každých päť rokov a vždy, keď existujú opodstatnené dôvody domnievať sa, že dané opatrenia už nie sú primerané alebo účinné alebo že by mohli vzniknúť nové riziká výskytu uvedených nepriaznivých vplyvov.“
	„Takéto posúdenia sú v relevantných prípadoch založené na kvalitatívnych a kvantitatívnych ukazovateľoch a uskutočňujú sa bez zbytočného odkladu po výskyte významnej zmeny, najmenej však každé štyri roky a vždy, keď existujú opodstatnené dôvody domnievať sa, že dané opatrenia už nie sú primerané alebo účinné alebo že by mohli vzniknúť nové riziká výskytu uvedených nepriaznivých vplyvov.“



Pozmeňujúce návrhy 248 a 310

Návrh smernice
Článok 4 – odsek 1 – bod 8 a (nový)
Smernica (EÚ) 2024/1760
Článok 19 – odsek 2 – písmeno b
	

	Text predložený Komisiou
	Pozmeňujúci návrh

	
	8a.	V článku 19 ods. 2 sa vypúšťa písmeno b);



Pozmeňujúci návrh		106

Návrh smernice
Článok 4 – odsek 1 – bod 9
Smernica (EÚ) 2024/1760
Článok 19 – odsek 3
	

	Text predložený Komisiou
	Pozmeňujúci návrh

	„3.	Usmernenia uvedené v odseku 2 písm. a) sa sprístupnia do 26. júla 2026, usmernenia uvedené v odseku 2 písm. d) a e) do 26. januára 2027 a usmernenia uvedené v odseku 2 písm. b), f) a g) do 26. júla 2027.“
	„3.	Usmernenia uvedené v odseku 2 písm. a), b) a d) až g) sa sprístupnia do 26. júla 2026.“



Pozmeňujúce návrhy 311 a 398

Návrh smernice
Článok 4 – odsek 1 – bod 10 – úvodná časť
Smernica (EÚ) 2024/1760
Článok 22
	

	Text predložený Komisiou
	Pozmeňujúci návrh

	10.	V článku 22 ods. 1 sa prvý pododsek nahrádza takto:
	10.	Článok 22 sa vypúšťa.



Pozmeňujúce návrhy 251 a 313

Návrh smernice
Článok 4 – odsek 1 – bod 10 a (nový)
Smernica (EÚ) 2024/1760
Článok 24 – odsek 1
	

	Text predložený Komisiou
	Pozmeňujúci návrh

	
	10a.	v článku 24 sa odsek 1 nahrádza takto:

	
	„1. 	Každý členský štát určí jeden alebo viacero dozorných orgánov, aby dohliadali na plnenie povinností stanovených v ustanoveniach vnútroštátneho práva prijatých podľa článkov 7 až 16.“;



Pozmeňujúce návrhy 252 a 314

Návrh smernice
Článok 4 – odsek 1 – bod 10 b (nový)

Smernica (EÚ) 2024/1760
Článok 25 – odsek 1
	

	Text predložený Komisiou
	Pozmeňujúci návrh

	
	10b.	V článku 25 sa odsek 1 nahrádza takto:

	
	„1. 	Členské štáty zabezpečia, aby mali dozorné orgány primerané právomoci a zdroje na vykonávanie úloh, ktorými sú poverené podľa tejto smernice, vrátane právomoci požadovať od spoločností, aby poskytovali informácie, a uskutočňovať vyšetrovania týkajúce sa plnenia povinností stanovených v článkoch 7 až 16.“;



Pozmeňujúci návrh		113

Návrh smernice
Článok 4 – odsek 1 – bod 11 – úvodná časť
Smernica (EÚ) 2024/1760
Článok 27 – odsek 2
	

	Text predložený Komisiou
	Pozmeňujúci návrh

	11.	V článku 27 sa odsek 4 nahrádza takto:
	11.	Článok 27 sa mení takto:



Pozmeňujúci návrh		114

Návrh smernice
Článok 4 – odsek 1 – bod 11 – písmeno a (nové)
Smernica (EÚ) 2024/1760
Článok 27 – odsek 2 – písmeno d
	

	Text predložený Komisiou
	Pozmeňujúci návrh

	
	a)	V odseku 2 sa vypúšťa písmeno d).



Pozmeňujúce návrhy 253 a 315

Návrh smernice
Článok 4 – odsek 1 – bod 11
Smernica (EÚ) 2024/1760
Článok 27 – odsek 4
	

	Text predložený Komisiou
	Pozmeňujúci návrh

	4.	Komisia v spolupráci s členskými štátmi vydá usmernenia, ktorých cieľom bude pomôcť dozorným orgánom pri určovaní výšky sankcií v súlade s týmto článkom. Členské štáty vo svojom vnútroštátnom práve, ktorým sa transponuje táto smernica, nestanovia maximálny limit peňažných sankcií, ktorý by dozorným orgánom bránil ukladať sankcie v súlade so zásadami a faktormi stanovenými v odsekoch 1 a 2.;
	4.	Komisia v spolupráci s členskými štátmi vydá usmernenia o primeranej výške sankcií, pričom zohľadní obrat spoločností, ktorých cieľom bude pomôcť dozorným orgánom pri určovaní výšky sankcií v súlade s týmto článkom.



Pozmeňujúce návrh	y 116, 117, 254, 316cp1 a 316cp2

Návrh smernice
Článok 4 – odsek 1 – bod 13
Smernica (EÚ) 2024/1760
Článok 36
	

	Text predložený Komisiou
	Pozmeňujúci návrh

	13.	V článku 36 sa vypúšťa odsek 1.
	13.	Článok 36 sa mení takto:

	
	a) 	Odsek 1 sa vypúšťa.

	
	b) 	V odseku 2 sa vypúšťa písmeno e);



Pozmeňujúci návrh		119

Návrh smernice
Článok 4 a (nový)
	

	Text predložený Komisiou
	Pozmeňujúci návrh

	
	Článok 4a

	
	Digitálne riešenia

	
	1.	Komisia zriadi špecializovaný digitálny portál na vykazovanie, ktorý bude slúžiť ako jednotné kontaktné miesto pre spoločnosti. Portál bude poskytovať bezplatný prístup ku všetkým vzorom, usmerneniam a informáciám týkajúcim sa všetkých požiadaviek na vykazovanie informácií uložených spoločnostiam podliehajúcim právu Únie – vrátane dobrovoľných nástrojov –, ktoré budú prispôsobené veľkosti, odvetviu, výrobkom a službám a expozícii voči riziku príslušnej spoločnosti. Bude poskytovať aj prístup k informáciám o financovaní a možnostiach verejného obstarávania s cieľom pomôcť spoločnostiam vykonávať a dodržiavať povinnosti náležitej starostlivosti a čerpať z nich výhody.

	
	Na účely prvého pododseku Komisia zabezpečí, aby príslušné dátové platformy poskytujúce informácie spoločnostiam a používateľom údajov boli interoperabilné a aby bol z technického hľadiska zaručený plynulý prenos, výmena a analýza údajov a údaje/platformy dopĺňali jednotné európske miesto prístupu.

	
	2.	Komisia Európskemu parlamentu a Rade do ... [24 mesiacov od nadobudnutia účinnosti tejto smernice] predloží správu o potrebe stanoviť technologické riešenia na účely tejto smernice vrátane používania dôveryhodnej umelej inteligencie v súlade s nariadením (EÚ) 2024/1689.

